
DE  ACIDO  SACCHARICO  EJUSQUE  SALIBUS. 

j\cidum  Saccharicum,  quod  aliis  temporibus  Acidum  Mali- 
cum  et  Acidum  Metatartaricum  habitum,  postea  diversum 
esse  ab  his  intellectum,  atque  inde  ab  illo  tempore  aut 
Acide  Oxalhydrique , aut  Acidum  Saccharicum  coloratum  aut 
Acidum  Saccharicum  appellatum  est,  Scheele(l),  in  sac- 
charo, Acido  Nitrico  mutato  una  cum  Acido  Oxalico  reppe- 
rit.  Ex  iis,  quae  ipse  observavit,  hoc  acidum  idem  esse 
collegit  atque  illud  Malicum,  quod  in  multorum  fructuum 
succis  jam  antea  perspexerat;  quae  tamen  causae  eum  ad 
hanc  sententiam  capiendam  _ permovissent , ipse  non  attulit ; 
qua  ex  re  hic  unus  est  inter  paucissimos  errores,  per  quem 
ille  chemicus  lapsus  est. 

Post  illum  vero  Fourcroy  et  Vauquelin(2)  in  hoc 
acidum  eo  consilio  inquisiverunt,  ut  proprium  hoc  esse  atque 
diversum  ab  Acido  Malico  probarent,  quoruqi  alter  nomen 


(1)  Scheele*s  sammtliche  Werke  von  Hermbstaedt  II, 
380. 

(2)  Systeme  des  Connaissances  chimique  par  Fourcroy  IV 
125,  1801. 

,, Acide  Oxaleux46  daturus  jam  erat.  Ex  sequentibus  tamen 
experimentis  ad  Scheelii  sententiam  redeundum  sibi  esse 
nihilominus  opinati  sunt,  et  quas  afferunt  causas  hae  sunt: 
Acido  huic  proprium  est,  quod  in  crystallos  non  abit,  neque 
solidum  quidem  reddi  potest;  Calcicos  et  Baryticos  sales, 
qui  aqua  difficile,  superfluo  Acido  Saccharico  vero  facile  sol- 
vuntur, format,  atque  Acido  Nitrico  in  Acidum  Oxalicum 
facile  mutatur,  dum  Acidum  Nitrosum  evolvitur,  quae  omnia 
AciVIo  Malico  adscripta  surit. 

Tum  vero,  quominus  acidum  hoc  Acido  Nitrico  e sac- 
charo formatum  idem  sit  atque  Acidum  Malicum,  primus 
A.  Vogel(l)  dubitavit.  Ille  enim  salem  Plumbicum  aqua 
bullante  solutum,  ubi  vero  haud  minus  difficile  solvitur,  quam 
Malas  Plumbicus,  non  in  foliosos  crystallos  formari  putat, 
sed  flavum  pulverem  discedere,  neque  sublimari  posse  acidum, 
quem  ad  modum  hoc  ipso  tempore  de  Acido  Malico  conten- 
derunt. 

Cui  Vogelii  sententiae  Doebereiner  (2)  et  B er  ze- 
li us  (3)  accesserunt,  neque  tamen  diligentius  perspexerunt 
acidum,  quod  prior  nomine  Acidi  Saccharici  affecit. 

Tandem  vero  Tromsdorff (4)  accuratius  in  hoc  acidum 
inquisivit,  atque  id  consecutus  est,  ut  diversum  ab  Acido 
Malico  illud  esse  confirmaret,  et  Acidum  Saccharicum  colo- 
ratum nominaret,  qua  re  ab  Acido  Oxalico  non  colorato, 


(1)  Gilber  t* s Annalen  LXI,  230.  1819. 

(2)  Doebereiner:  Zur  pneumatischen  Chemie  II,  35. 

(3)  Berzelius:  Lehrbuch  der  Chemie,  2te  Ausgahe  I,  587. 

(4)  Tromsdorff:  Neues  Journal  XX.,  2,  1. 

quod  etiam  tunc  Acidum  Saccharicum  nominabatur,  secerne- 
ret. Nam  maxime  hac  re  inter  se  differre  illa  contendit, 
quod  acidum  coloratum  esset,  in  igne  saccorum  incensum 
redoleret,  neque  cum  Plumbico  neque  cum  Argentico  oxydo 
conjunctum,  si  semel  praecipitatum  esset,  Acido  Nitrico  plane 
solvi  posset.  Tum  ex  ejus  sententia  acidum  concrescit,  dum 
colore  fusco  et  acidissimo  sapore  imbuitur,  in  aere  vero 
diffluit ; quomodo  tamen  acidum  sit  compositum,  Troms- 
dorff  non  dixit. 

Deinde  Guerin  Yarry(l)  primus  fuit,  qui  analysi 
quae  dicitur  elementaria  inter  Acidum  Saccharicum  atque 
inter  Acidum  Malicum  magnam  intercedere  differentiam  pro- 
bare studuit.  Accuratissimam  quoque  acidi  et  nonnullorum 
illius  salium  descriptionem  illi  debemus.  Quam  vero  ille  in- 
venit compositionem,  veram  non  esse,  Hess  et  Thaulow 
experimentis  docuerunt. 

Nam  cum  salem  ;aliquem  Plumbicum  et  Zincicum  analysi 
perspexisset,  acido  ab  aqua  libero  hanc  formulam  invenit 
4 C 6 H 6 0 , atque  hanc  ob  causam  Acide  oxalhydrique  illud 
nominavit,  cum  ex  acido  Oxalico  et  Hydrogenio  compositum 
esse  accipi  posset.  Quae  vero  qui  eum  antecesserunt  propria 
illi  esse  contenderunt,  ipse  quoque  maximam  partem  confir- 
mavit. Colorem  autem  praeterea  ei  dempsit,  atque  etiam  in 
crystallos  abire  acidum  putavit.  Cum  enim  concentratam 
ejus  solutionem  in  vitro  per  mensem  includeret,  crystallos 
deposuit  perpaucos,  quos  Acidi  Saccharici  Hydratem  esse 
putavit. 


(1)  Annales  de  Chemie  et  de  Physique  LII,  318,  1833. 

Dum  qui  antecesserunt  sales  non  plane  distinctos  ab 
illo  formari  contendunt,  Yarry  immo  contrarium  verum  esse 
credit.  Cum  aqua  vel  Barytica  vel  Strontianica  vel  Calcica 
mixtum  floccos  ad  fundum  prosternit,  qui  in  acido  superfluo 
solvuntur.  Etsi  hos  sales  non  amplius  perspexit,  tamen  sa- 
lem Plumbicum  duplici  affinitate  effectum,  et  salem  Zincicum, 
qui  ex  Zinco  metallico  et  acido  Saccharico,  dum  Hydrogenium 
evolvitur,  coquendo  efficitur.  Hic  Zincicus  sal  in  acido  Sac- 
charico superfluo  solvitur,  alter  vero  non  solvitur.  Salem 
Ammonicum  ut  in  crystallos  abiret  inde  co£git,  quod  acidum 
Ammoniaco  satiavit,  et  liquorem  coquendo  exhalavit,  donec 
sal  in  crystallos  exierit.  Sales  KalicoS  Varry  non  satis 
accurate  perscrutatus  esse  videtur,  neque  enim  utrique  id 
attribuisset,  ut  sub  prismatum  formis  crystallos  formarent, 
alterum7  facillime  alterum  difficillime  solvi  negligens. 

Libro  hoc  edito,  Erdmann  (1)  hac  de  re  scripsit.  Ex 
analysi  duorum  diversorum  salium,  qui  Oxydo  Plumbico  ad- 
juncto formati  erant,  compositionem  acidi  formula  4 C 4 H 5 0 
constituit,  et  isomericum  illud  cum  Acido  Tartarico  idemque 
atque  Acidum  Metafartaricum , quod  haud  multum  ante  a 
Braconnotio  in  medium  prolatum  erat,  putavit  esse.  Quam 
sententiam  ea  re  confirmavit,  quod  Acidi  Saccharici  vis  quae- 
dam Kali  satiata  eademque  vi  hujus  acidi  mixta,  in  crystallos 
difficile  solvendos  abiit,  quos  Cremorem  Tartari  esse  credi- 
dit. Quam  ob  causam  Saccharatem  Ammonicum,  quem  Yarry 
investigavit,  nihil  aliud  fuisse  dixit  nisi  Bitartratem  Ammo- 


(1)  Annalen  der  Pharmacie  XXI,  1.  1837. 

nicum.  Quam  ad  sententiam  firmandam  acida  illa  inter  se 
comparavit,  quae  plane  inter  se  consentire  dixit. 

Huic  operi  respondit  GuerinVarry(l)  et  hanc  inter 
utrumque  acidum  maximam  interesse  differentiam  probavit, 
ut  tam  acidum  Saccharicum , quam  Bifaccharas  Ammonicus 
fervendo  saccharum  incensum  non  redoleret,  et  acidum 
Saccharicum  Nitratem  Argenticum  praecipitaret  et  Plumbicus 
sal  cum  Acido  Nitrico  calefactus  incenderetur,  id  quod  Acido 
Metatartarico  proprium  non  esset.  Neque  ullo  modo  ei 
evenit,  ut  inde  quod  acidum  partim  Kali  satiaret,  salem 
acidum  difficile  solvendum  efficeret. 

Qua  ex  re,  quae  Erdmann  protulit,  rursus  in  dubi- 
tationem retracta  sunt.  Quam  ob  causam  Hess  (2),  ut  num 
sal,  quem  ille  Cremorem  Tartari  esse  putaret,  revera  nihil 
aliud  esset,  sibi  persuaderet,  analysi  elementaria  per- 
scrutatus est,  atque  compositionem  hac  formula  constituit 
(12  C 18  H 15  0-t-K).  Quam  vero  esse  hanc  contendit 
2(6C8HTO)  + K + H,  quia  sal  Plumbicus  inde  effectus 
tale  acidum  continuit , cui  formulam  6 C 8 H 7 0 propriam 
esse  constat.  Inde  sequitur,  ut  cum  acido  Mucico  ab  aqua 
libero  isomericum  sit. 

Tum  Thaulow(3)  majore  quam  quo  omnes  superio- 
res eventu  Acidi  Saccharici  constitutionem  in  lucem  proferre 
visus  est;  nihilominus  vero  et  ipse  re  summa  lapsus  esse 
apparebit.  Quatuor  sales,  Plumbicum,  Zincicum,  Kalicum, 


(1)  Annales  de  Chemie  et  de  Physique  LXV,  332» 

(2)  Poggendorff’s  Annalen  XXXXII,  347. 

(3)  Poggendorff’s  Annalen  XXXXIV,  497. 

Ammonicum  maxime  in  elementa  dissolvit,  quorftm  supremum 
Guerin  Yarry  ipse  effecerat,  quam  ob  causam  Thaulow 
documento  illum  esse  dicit,  formulam  ab  illo  cpnstitutam  non 
analysi  inventam  esse.  Thaulow  Plumbicum  salem  ex 
12C10H110-l-5Pb  compositum  esse  invenit,  ut  ceteri 
ideo  sales  has  assequantur  formulas: 

Saccharas  Zincicus  12  C 10  H 11  0 H-  2 Zn  + 3 H 

* Ammonicus  12  C 10  H 11  0 H-  PtH4-H  4 H 

* Kalicus  12  C 10  H 11  0 +-  K -f-  4 H 

s Plumbicus  12  C 10  H 11  0 -f- 5Pb 

* Hydricus  12  C 10  H 11  O + 5 H 

Praeterea  Thaulow  salem  tres  oxydi  Plumbici  atomos  j 
continentem  affert,  quem  vero  non  ipse  perfecit,  sed  ex  ! 
Erdmanni  modo  analysi  recepit,  quae  vero  ne  consentit 
quidem  , cum  formula  inde  constituta , id  quod  Hess  postea 
in  lucem  protulit.  Ex  analysi  vero  sua  Acidum  Saccharicum 
= 12C1QH110  esse  collegit,  praeterea  etiam  quinque  1 
aquae  atomos  continere,  qui  basibus  substitui  possint.  Tunc- 
usque  vero  sal  Plumbicus,  quem  ipse  perfecerat,  unicus  fuit, 
qui  documento  esse  potuerit.  Nihilominus  tamen  hac  ex 
unica  re  suo  jure  colligere  sibi  est  visus,  quos  Erdmann 
proposuit  Plumbicos  sales,  qui  ex  natura  sua,  ut  constantem 
conjunctionem  exspectemus  efficiunt,  pro  quoque  Plumbi  atomo  j 
plus  minusve  parem  Hydrogenii  atomorum  copiam  plus  mi- 
nusve  daturos  fuisse,  si  analysem  elementariam  adhibuisset. 
Quam  vero  sententiam  experimentis  firmari  necesse  esse  non 
opinatus  est. 


II 


Quae  Acido  Saccharico  propria  esse  dixit,  fere  eadem 
sunt,  quae  Guerin  Yarry  protulit;  ut  vero  in  crystallos 
abirej,  efficere  nequivit. 

Huic  libro  Hess  (1)  in  alio  quodam  respondit,  ubi  quem 
invenit  Thaulow  Plumbicum  salem  pentabasicum  non  purum 
acidi  Saccharici  esse  salem  probare  studuit.  Primum  quod 
ille  acidum  Saccharicum  plus  quam  duos  basium  atomos  ad 
duodecim  Carbonici  atomos  excipere  posse  putavit,  hanc 
sententiam  tantum  in  compositione  ejus  inniti  admonuit,  at- 
que ideo,  si  illam  non  esse  rectam  probaveris,  totam  theo- 
riam deleri.  Quo  consilio  salem  hunc  saepius  composuit, 
tamen  constanter  esse  compositum  illum  omnino  non  invenit. 
Oxydum  Plumbicum,  quod  continetur,  inter  72,05  et  89,05 
p.  C mutabatur,  cum  sales,  qui  ex  Oxydo  Plumbico  et  Acido 
Saccharico  coquendo  nascuntur,  acidum  aliquod  semper  con- 
tinerent, quod  e formula  6 C 8 H 7 0 compositum  esset.  Qua 
ex  re  Hess  consecutus  est,  Thaulowii  salem  Acidum 
Saccharicum  non  amplecti,  sed  hoc  acidum  per  compositionem 
ipsam  esse  mutatum.  Quam  ut  firmaret  sententiam,  quae 
frustra  instituit  experimenta  attulit , ut  ex  acido  Sulphido 
Hydrico  secreto  Bisaccharatem  Kalicum  rursus  componeret. 
Praeterea  ex  iis,  quae  duobus  acido  ita  comparato  effectis 
Zincicis  salibus  propria  sunt,  et  ex  compositione  illorum  ipsa 
acidum  Saccharicum  in  sale  minime  esse  purum  collegit. 
Quum  igitur  quae  ipse  instituit  experimenta  hanc  probaverint 
sententiam,  Thaulowii  salem  pentabasicum  esse  neque  con- 


ti) Poggendorff’ s Annalen  XXXXVI,  411. 

stanter  compositum  neque  purum,  Acidum  Saccharicum  ex 
compositione  ejus  acidum  pentabasicum  haberi  nequit. 

Quae  igitur  hucusqtfe  hic  exstant  lacunae,  hujus  opus- 
culi est,  ut  repleantur. 


Acidi  Saccharici  praeparatio  inde  a Scheelii  ratione 
paucum  tantum  mutata  est.  Fere  omnes,  qui  hanc  laborem 
susceperunt,  hunc  ad  finem  Acido  Nitrico  diluto  et  earum 
materiarum  aliqua  utebantur,  ex  quibus  Scheele  ipse  Aci- 
dum suum  Malicum  artificiale  jam  praeparaverat.  Quae  fuerunt 
saccharum,  gummi  Arabicum,  manna,  saccharum  lactis , tra- 
gacantha, amylum,  nonnulla  extracta.  Quin  immo  ex  ani- 
malium materiis,  quae  sunt  glutinum,  ichthyocolla,  albumen, 
vitellus,  sanguis,  tamen  Acido  Nitrico  fumante  se  compo- 
suisse dixit.  Num  vero  quaecunque  ita  composuit  unum  atque 
idem  acidum  revera  fuerit,  sane  dubitari  potest. 

Ex  illis  materiis  saccharum  potissimum  atque  gummi 
Arabicum  ad  evolvendum  Acidum  Saccharicum  adhibita  sunt, 
cum  Acido,  Nitrico  plus  minusve  ' diluto  cocta ; t»m  liquor 
CarbQnate  Calcico  ab  Acido  Oxalico  liberatus,  Acetate  Plum- 
bico  praecipitatus  et  Plumbicus  sal  Sulphido  Hydrico  secretus 
est.  Tromsdorff  Saccharatem  Calcicum,  priusquam  Ace- 
tate Plumbico  prosterneretur,  forti  alcohole  praecipitavit  et 
Carbonate  Kalico  Oxydum  Calcicum  secrevit.  Guerin  Varry 
et  Thaulow  acidum  ex  Plumbico  sale  paratum  et  fusce  co- 
loratum eo  expurgaverunt,  quod  Ammonicus  et  Kalicus  sales 
acidi  saepius  in  crystallos  redacti  sunt. 

Propriam  Acidi  Saccharici  comparandi  rationem  Simo- 
nin  iniit.  Nam  cum  quem  admodum  Chlor  in  gummi  Sene- 
gal  valeret,  observare  vellet,  inter  alia  acidum  quoddam 
invenit,  quod  Saccharicum  habendum  esse  credidit,  quamvis 
saepius  ab  illo  recederet,  e.  g.  alcohole  non  solveretur. 

Quod  equidem  Acidum  Saccharicum  ad  mea  experimenta 
instituenda  adhibui,  ex  praeceptis,  quae  modo  commemoravi, 
non  praeparatum  est.  Nam  nova  quadam  methodo  usus  sum, 
<fua  tamen  multo  minore  tempore  multo  majorem  ejus  copiam 
mihi  comparavi,  quam  quae  ex  superioribus  effici  potuit. 

Qua  in  re  haec  est  summa  res,  ut  Acidum  Oxalicum 
quam  minime  formetur,  nihilominus  vero  res  tam  graves  ad 
saccharum  adducantur,  quibus  acidum  Saccharicum  copiose 
paretur,  id  quod  alias  acido  Nitrico  aqua  diluendo  efficere 
conati  sunt.  Cum  vero  Acidum  Nitricum  dilutum  cum  sac- 
charo coquatur,  semper  magnae  Acidi  Oxalici  copiae  paran- 
tur, quas  secernere  semper  longissimum  est. 

Quae  omnia  eo  me  adduxerunt,  ut  quod  hucusque  acido 
diluendo  efficere  studuerunt,  temperatura  forte  diminuenda 
effici  posse  putarem;  atque  sane  hoc  assecutus  sum,  ut  si 
Acidum  Nitricum  ponderis  specifici  1,25  usque  ad  1,30  sub 
50  °C.  ad  saccharum  attuli  parva  tantum  Acidi  Oxalici  ve- 
stigia reperire  potuerim.  Quin  immo  si  Chloretum  Calcicum 
ad  liquoris  ita  comparati  partem,  quae  antea  Ammoniaco 
ut  ita  dicere  liceat  neutralis  reddita  erat,  addidi,  aliquoties 
inveni,  ne  minimum  quidem  vestigium  illius  exsistere. 

Quod  si  ita  Acidum  Oxalicum  fere  plane  non  nascitur, 
acidus  sal  Kalinus  statim  componi  potest.  Hac  vero  ipsa  in 
re  summa  inest  difficultas,  ne  id  saturationis  punctum  prae- 

termitlamus,  quo  acidus  sal  oritur;  quae  difficultas  tanta 
erat,  ut,  quominus  victor  evaderem,  per  longum  tempus  du- 
bitarem. 

Tandem  aliquando  animum  meum  subiit  cogitatio,  acidis 
non  tam  fortibus  etsi  neutralem  salem  Kalicum  tamen  non 
acidum  fortasse  secerni;  quae  cogitatio  experimento  quodam 
optime  confirmata  est.  Nam  cum  liquorem  Carbonate  Kalico 
satiavissem,  atque  tum  tantam  Acidi  Acetici  copiam  addi- 
dissem, ut  aliquantum  illud  redoleret,  post  aliquot  tempus 
sal  acidus  copiosissime  secretus  est. 

Si  igitur  haec  mea  experimenta  sequi  liceat,  methodus 
Acidi  Sacch&rici  comparandi  haec  erit  optima:  Una  saccharj 
pars  tribus  Acidi  Nitrici  ponderis  specifici  1,25  — 1,30 
ampla  patera  superfunditur,  et  modico  calore  solvitur. 
Calor  deinde  eo  usque  augetur,  quo  primae  acidi  Ni- 
trici vesiculae  ebulliant.  Tum  ignis  amovetur  et  cum  calor 
usque  ad  50  °C.  recessit,  paterae  parva  alcoholis  flamma  ad- 
movetur, ut  calor  liquoris  semper  50  0 C.  remaneat.  Tum 
tamdiu  spathula  movetur,  quamdiu  viride  coloratus  est,  id 
est,  quamdiu  Acidum  Nitrosum  evolvitur.  Postquam  liquor 
refrigeratus  est,  dimidia  aquae  parte  diluitur,  sicco  Carbonate 
Kalico  satiatur,  et  tum  tantum  Acidi  Acetici  additur,  ut  odor 
ejus  distincte  sentiendus  sit.  Tum  post  aliquot  dies  Bisaccha- 
ras  Kalicus  in  crystallos  exit,  id  quod  vero  tam  lente  eve- 
nit,  ut  etiam  in  eo  liquore,  qui  per  plures  hebdomades  non 
tactus  a sale  secreto  defunditur , amplius  crystalli  formentur. 
Quem  ita  recepimus  salem  etiam  coloratum,  charta  bibula  a 
liquore  liberatur,  atque  aqua  bullante  solvitur,  ex  qua  re- 
frigerescendo  in  crystallos  exit.  Id  quod  tamdiu  iteran- 

dum  est,  donec  sal  a colore  et  omnibus  alienis  rebus  libe- 
ratus sit. 

Ut  ex  Kalico  sale  ita  comparato  liberum  acidum  com- 
ponerem, quas  supra  commemoravi  methodos  equidem  adhibere 
nequivi;  iram  Saccharati  Plumbico,  quo  hucusque  utebantur, 
id  proprium  est,  quem  admodum  infra  amplius t explicabo, 
ut  acida,  quibus  Oxydum  Plumbicum  ad  salem  facile  resol- 
vendum conjunctum  erat,  in  se  recipiat.  Quod  difficillime 
tantum  evitatur.  Quam  ob  causam  ex  Barytico  sale  Acido 
Sulphurico  secernere  studui,  id  quod  vero  etiam  cum  ma- 
joribus difficultatibus  conjunctum  est.  Nam  quamvis  par- 
vam Acidi  Sulphurici  vim  superfluam  adhibueris,  acidum  cum 
in  vapores  solvitur,  fusco  vel  nigro  colore  imbuitur;  quod 
si  salem  Baryticum  non  secretum  in  eo  relinquis,  libero  acido 
resolvitur,  neque  alcohole  plane  secerni  potest.  Qua  ex  re 
iterum  ad  methodum  acidi  Sulphido  Hydrico  secernendi 
redii.  Sane  vero  nullus  alius  sal  mihi  praesto  fuit,  nisi  sal 
Cadmicus,  quem  quomodo  composuerim  postea  declarabo. 
Cum  acidum  ex  eo  Sulphido  Hydrico  effectum  in  Platinae 
lamina  combureretur,  nihil  reliquum  fuit,  neque  quidquam 
acidi  continuit,  cui  Oxydum  Cadmicum,  priusquam  sal  prae- 
cipitatus sit,  injunctum  erat.  In  aquae  balneo  usque  ad 
syrupi  spissitatem  evaporatum  ut  plane  exsiccaretur  sub  cam- 
pana  antliae  pneumaticae  supra  Acidum  Sulphuricum  sex 
hebdomades  intactum  relictum  est.  Ita  materiam  duram  et 
fragilem  excepi,  quae  vero  aeri  exposita  in  eodem  fere  mo- 
mento humorem  ad  se  attraxit  et  tenax  reddita  est. 

Ex  hac  Acidi  Saccharici  componendi  methodo  e centum 
sacchari  partibus  paene  sex  purissimi  Bisaccharatis  Kalici, 

hoc  est  fere  quinque  liberi  acidi  partes  recepi,  dum  alias 
supra  0,33  p.  C.  nunquam  excedit  copia. 

Quomodo  Guerin  Varry  et  Erdmann  ut  in  cry- 
stallos abiret  se  effecisse  dicunt,  equidem  quoque  tentavi, 
tamen  sine  omni  eventu.  Neque  ex  acido  usque  ad  syrupum 
condensato  si  plus  quam  mensem  in  lagena  bene  clausa 
fuerat,  crystalli  secreti  sunt,  neque  acidum  sub  antliae  pneu- 
maticae campana  ad  siccitatem  quam  maximam  condensatum, 
si  aeri  expositum  erat,  hoc  modo  in  crystallinam  materiam 
mutatum  est,  quam  Erdmann  et  in  Acidtf  Metatartarico  et 
in  Acido  Saccharico  observasse  dixit.  Qua  ex  re  parvam 
Kali  vel  Ammoniaci  vim  causam  fuisse  equidem  suspicor,  ut 
crystalli  secreti  sint.  Tum  aut  acidus  sal  Kalicus  aut  Ammo- 
nicus  formatus  esset. 

Acidum  nostrum  non  aqua  sola  facile  resolvitur,  sed 
alcohole  etiam,  neque  aethere  tamen,  id  quod  Guerin 
Varry  et  ipse  commemoravit.  Acidum  aqfta  non  valde  di- 
lutum aere  non  mutatur,  neque  ne  mucore  quidem  cooperitur, 
id  quod  autem,  si  antea  diluitur  celerrime  fit.  Cum  Acido 
Nitrico  coctum  in  Acidum  Oxalicum  facile  mutatur.  Cum 
Acido  Sulphurico  fervefactum  deletur,  et  Acidum  Sulphuro- 
sum edit,  nigrumque  redditur. 

Acidum  Saccharicum  ipsum  solutione  Nitratis  Argentici 
neque  vulgari  calore  neque  coquendo  praecipitatur,  neque 
hoc  experimento  Argentum  metallicum  secernitur.  Quod,  si 
solutio  Ammoniaco,  ut  ita  dicere  liceat,  supersatiatur,  ut, 
quod  primum  prostratum  erat,  iterum  resolvatur,  post  aliquod 
tempus  sane  fit.  Hunc  si  liquorem  coxeris,  .vasis  parietes 
splendido  metalli  speculo  cooperiuntur,  id  quod  Erdmann 

jam  commemoravit.  Multi  illius  sales,  qui  difficile  solvun- 
tur, floccide  vulgari  calore  secernuntur,  cocti  primum  ad 
tenacem  massam  colliguntur,  tum  diutius  cocti  solidi  fiunt. 

Neque  acidum  ipsum  nec  Kalinus  neque  Ammonicus 
sales  acidi  sicca  destillatione  odorem  sacchari  combusti  cir- 
cumfundunt, unde  Acidum  Tartaricum  ejusque  sales  facillime 
discerni  possunt. 

Quum  Acidum  Saccharicum  in  loco  aere  vacuo  etiam 
post  plures  hebdomades  siccum  reddi  nequiverit,  in  aquae 
balneo  vero  flave  et  fusce  coloratum  sit,  ejus  analysem  fru- 
ctui non  fere  putavi,  itaque  omisi.  Analyses  salium  Acidi 
Saccharici,  quas  nunc  memorabo,  fere  omnes  instrumentis 
iis  institutae  sunt,  quae  Erdmanni  et  Marchandii  plane 
fuerunt  similes  3 idque  solum  mutavi  quod  in  alcoholis  lu- 
cernae loco  vulgarem  Liebigii  fornacem  posui.  Quae  res 
comburenda  erat  Oxydo  Cuprico  non  permiscui,  sed  tubum 
dimidium  illo  implevi  et  aeris  atmosphaerici  veluti  flumine 
quodam  candefeci,  atque  tunc  rem  aquae  balneo  antea  sicca- 
tam navicula  aut  vitrea  aut  platinea,  quem  admodum  ex  sa- 
lis basi  necesse  fuit,  a tergo  adjeci,  unde  Oxygenii  flumine 
combusta  est.  Hoc  modo  basis  salium  eodem  experimento 
saepissime  definiri  potuit.,. 

Ad  formulas  computando  efficiendas  quod  Berzelius 
nuper  proposuit  atomorum  pondus  Carbonici  = 75,12  ad- 
hibui. 

1)  SACCHARAS  KALICUS. 

Acidum  Saccharicum  cum  Kali  conjunctum  salem  acidum 
et  naturalem  format,  quorum  alter  difficile  aqua  frigida,  fa- 

cile  calida  resolvitur,  facile  ideo  in  crystallos  abit,  etsi  ali- 
quanto temporis  opus  est,  ut  plane  secernatur.  Comparandi 
methodum  saepissime  jam  commemoravi.  Fervefactum  ma- 
xime intumescit,  neque  tamen  liquefit.;  Acidum  tum  in  car- 
bones transit  et  ad  finem  plane  comburitur.  Hic  sal  ab 
Erdmanno  primum  praepwatus  est,  qui  vero  Cremorem 
Tartari  illum  esse  putavit.  Postea  proprium  acidum  in  illo 
contineri  Hess  demonstravit.  Ipse  ille  et  Thaulow  analysi 
subjecerunt,  quam  ob  causam  illorum  numeros  ad  eos  quos 
equidem  inveni  adjiciam,  ut  facilius  inter  se  comparentur. 

0,6585  Grm.,  illo  quem  supra  commemoravi  modo  com- 
busta 0,2218  Orm.  aquae  et  0,6403  Grm.  Acidi  Carbonici 
dederunt,  id  quod  respondet  0,0246  Grm.  Hydrogenii  sive 
3,74  p.  C.  et  0,1748  Grm.  Carbonici  sive  26,55  p.  C. 

0,6588  Grm.  dederunt  0,2225  Grm.  aquae  et  0,6417 
Grm.  Acidi  Carbonici,  id  quod  respondet  0,0247  Grm. 
Hydrogenii  sive  3,75  p.  C.  et  0,1752  Grm.  Carbonici  sive 
26,59  p.  C. 

Kali  in  platinea  navicula  pendi  non  potuit,  quod  sal 
comburendo  adeo  intumescit,  ut  ex  illa  excedat. 

Tum  ex  0,449  Grm.  salis  0,1555  Grm.  Sulphatis  Ka- 
lici  paravi,  id  est  0,0841  Grm.  sive  18,72  p.  C.  Kali. 

Quum  in  comburendo  sale  pars  quaedam  Acidi  Carbo- 
nici cum  Kali  conjuncta  remaneat,  vis  quam  invenimus  Car- 
bonici tanto  est  minor,  quantum  Acidum  Carbonicum  conti- 
net, quod  18,72  p.  C.  Kali  ligarunt;  quae  sunt  2,38  p.  C. 
Bisaceharatis  Kalici  compositio  haec  fuerit: 

I.  II.  Hess.  Hess.  Thaulow.  ratio. 


Carbon.  28,93 
Hydrogen.  3,74 
Oxygen.  48,61 
Kali  18,72 
100 


28,97  28,52 
3,75  3,60 

48,56  49,22 
18,72  18,66 

100  ~loo 


28,58  29,38 
3,60  3,78 

49,16  47,98 
18,66  18,86 

100  100 


29,04  12C 
3,62  18H 
48,33  150 
19,07  K 
100 


Neutralis  sal  Kalinus  comparatur , cum  sal  acidus  accu- 
rate Kali  satietur.  Usque  ad  syrupi  spissitatem  redactus,  si 
in  aere  remanet  post  aliquot  hebdomades  albam  crystallinam 
salis  crustam  praebet,  quae  aqua  facillime  solvitur,  neque 
vero  aere  nisi  humidissimo  liquefit.  Guerin  Yarry  ipse 
in  crystallos  illud  abire  posse  descripsit. 

0,458  Grm.  hujus  salis  dederunt  0,3502  Grm.  Acidi 
Carbonici  et  0,1177  Grm.  aquae}  id  quod  respondet  0,0956 
Grm.  sive  20,88  p.  C.  Carbonici  et  0,0131  Grm.  sive  2,86 
p.  C.  Hydrogenii. 

In  0,4572  Grm.  inveni  0,3499  Grm.  Acidi  Carbonici  et 
0,1178  Grm.  aquae;  id  quod  respondet  0,0955  Grm.  sive 
20,90  p.  C.  Carbonici  et  0,0131  Grm.  sive  2,86  p.  C.  Hy- 
drogenii. 

Hic  quoque  Kali  singulariter  definiendum  erat. 

0,3502  Grm.  ejusdem  salis  dederunt  0,1684  Grm.  Car- 
bonatis  Kalici  fusi,  id  quod  respondet  0,1147  Grm.  Kali  sive 
32,74  p.  C. 

32,74  p.  C.  Kali,  substantia  oxygenio  combusta,  tantum 
Acidi  Carbonici  retinent,  quantum  4,15  p.  C.  Carbonici  re- 
spondet. Hic  igitur  numerus  ad  eam,  quam  modo  invenimus 

2* 

vim  Carbonici  addendus  est.  Haec  igitur  inde  sequitur  for- 
mula : 


L 

II. 

ratio. 

Carbonicum 

25,03 

25,05 

25,17 

6 C 

Hydrogenium 

2,86 

2,86 

2,79 

8 H 

Oxy  genium 

39,37 

39,35 

39,10 

70 

Kali 

32,74 

32,74 

32,94 

k 

100 

100 

100 

2)  SACCHARAS  NATRICUS. 

Si  concentrata  Acidi  Saccharici  solutio  Carbonate  Natrico 
satiatur,  et  Acido  Acetico  imbuitur,  liquor  inde  oritur,  ex 
quo  etiamsi  maxime  evaporatur  Bisaccharas  Natricus  non 
secernitur.  Quod  si  acidus  liquor  accurate  illo  redditur 
neutralis,  postquam  in  aquae  balneo  satis  est  evaporatus, 
massa  quaedam  gummi  similis  remanet,  quae  ex  aere  humo- 
rem celerrime  colligit.  Si  hujus  salis  solutio  aere  paullatim 
in  vapores  abit,  crassus  syrupus  oritur,  quo  nonnulli  minimi 
crystalli  prismatici  natant,  qui  vero  sub  microscopio  non 
dilucide  intelliguntur.  Quum  tamen  fieri  non  potuerit,  ut 
salem  hunc  plane  resiccem,  secundum  igitur  eventum  exspe- 
ctare non  potuerim,  analysi  non  subjeci. 

Si  Bisaccharas  Kalicus  Carbonate  Natrico  accurate  reddi- 
tur neutralis,  salina  massa  componitur,  quae  cum  ipsa  sua 
sponte  in  vapores  abit  in  crystallos  non  redigitur,  sed  sy- 
rupus tantum  exsistit.  Vestigia  tantum  crystallorum  mini- 
morum in  massa  formata  sunt,  quorum  vero  forma  sub 

microscopio  perspici  nequivit.  Quod  si . calori  100  °C.  diu- 
tius exponitur,  massa  gummi  simillima  oritur,  quae  aere 
humida  celerrime  fit.  * 

3)  SACCHARAS  AMMONICUS. 

Si  Acidum  Saccharicum  Ammoniaco  supersatiatur,  et  sub 
campana  antliae  pneumaticae  super  Acido  Sulphurico  evapo- 
ratur, ad  gummi  quoddam  condensatur.  Hic  est  neutralis 
sal,  qui  aqua  frigida  solutus  in  neutram  partem  valet. 

Quod  si  solutionem  tamdiu  fervefacis,  ut  Ammoniacum 
non  amplius  evolvatur,  refrigerescendo  crystalli  columnas 
quadrilateras  formantes  exeunt.  Qui  sal  jam  a Guerin 
Varry  compositus  et,  quia  facillime  crystallos  format,  ad 
acidum  suum  expurgandum  adhibitus  est.  Acidus  est,  et 
aqua  difficile  solvitur,  etsi  aliquanto  facilius  quam  Bisaccliaras 
Kalicus. 

A Thaulowio  solo  in  elementa  dissolutus  est*,  nam 
Guerin  Yarry,  etsi  formulam  quidem  proposuit,  experi- 
mentis tamen  non  firmavit.  Thaulowii  analysem  meae 
addidi. 

0,3755  Grm.  Bisaccharatis  Ammonici  Oxygenio  et  Oxydo 
Cuprico  combusta  0,4373  Grm.  Acidi  Carbonici  et  0,1945 
Grm.  aquae  dederunt,  ex  quibus  haec  ratione  efficiuntur: 
0,1194  Grm.  sive  31,80  p.  C.  Carbonici  et  0,0216  Grm. 
seu  5,76  p.  C.  Hydrogenii. 

Ad  definiendum  Nitrogenium  0,3674  Grm.  salis  aliquanto 
Acidi  Hydrochlorici  addito  aqua  dissoluta  et  alcobole  aethere 
imbuto  et  Chloreto  Platinico  additis  praecipitata  sunt.  Chlo- 
retum  Platinicum  cum  Chloreto  Kalico  inde  effectum  com- 

burendo  0,158  Grm.  Platinae  reliquit,  id  quod  respondet 
0,02268  Grm.  vel  6,17  p.  C.  Nitrogenii. 

Quibus  ex  numeris  haec  formula  sequitur  : 


Heintz. 

Thaulow 

ratio, 

Carbonicum  31,80 

32,14 

31,73 

12  C 

Hydrogenium  5,76 

5,82 

5,71 

26  H 

Oxygenium  56,27 

J 62,04  j 

56,33 

16  0 

Nitrogenium  6,17 

6,23 

2 N 

100 

100 

100 

Bisaccharas  Ammonicus  respondet  igitur  accurate  Bi- 
saccharatis  Kalici  compositioni.  Hic  enim  formula (6 C8H70-f-K) 
•+-  (6C  8H  70  + H),  ille  vero  formula  (6C  8H  70  4) 

+ (6C  8H  70  +H)  exprimi  potest.  Atomus  ideo  Kalii  atomo 
Ammonii  substitutus  est. 

Si  Bisaccharas  Kalicus  Ammoniaco  satiatur,  et  sub  antlia 
pneumatica  super  Acido  sulphurico  exhalatur,  massa  gumini 
similis  restat,  quae  aeri  expositus  humorem  facillime  colligit, 
et  post  breve  tempus  crystallos  quosdam  format,  qui  Bi- 
saccharatis  Kalici  videntur  esse.  Si  solutio  coquitur,  Ammo- 
niacum  evolvitur  et  Bisaccharas  Kalicus  restituitur. 

4)  SACCHARAS  MAGNESICUS. 

Si  Saccharas  Kalicus  cum  Sulphatis  Magnesici  solutione 
permiscetur,  neque  sua  sponte  neque  coquendo  prosternitur, 
nisi  maxime  inspissatur.  Quodsi  Acidum  Saccharicum  cum 
Oxydo  Magnesico  superfluo  coquitur,  pulvis  nascitur,  qui 
etiam  lavatus  Acidum  Saccharicum  continet  \ dum  liquor  etiam 

liber  jion  est.  Si  pro  Acido  Saccharico  Bisaccharatem  Ka- 
licum  adhibes,  idem  fere  exsistit  eventus. 

Ut  salem  difficile  resolvendum  quam  purissime  consti- 
tuerem , Bisaccharatis  Kalici  solutionem  cum  tam  parva  Oxydi 
Magnesici  copia  coneoxi,  ut  liquor  superstans  etiam  acidus 
esset.  Qua  in  re  albus  crystallinus  pulvis  secernitur,  dum 
in  solutione  Saccharas  Kalicus  restat , ex  quo  Acido  Acetico 
addito  acidus  sal  restitui  potest. 

Sal  ita  comparatus  aqua  frigida  difficillime  solvitur,  ca- 
lida vero  aliquanto  facilius,  ut  in  crystallos  iterum  abire 
cogi  possit.  Duplici  quoque  affinitate  effici  potest,  si  solutio 
Saccharatis  Kalici  cum  Saccharate  Magnesico  permixta  valde 
decoquitur.  Tum  in  eandem  formam  secernitur,  sicuti  ex 
prima  methodo,  in  tenues  scilicet  laminas. 

Sal,  qui  ex  Bisaccharate  Kalico  cum  Oxydo  Magnesico 
cocto  nascitur,  in  analysi,  quae  dicitur  elementaria,  hos  nu- 
meros praebuit. 

0,3992  Grm.  dederunt  0,3613  Grm.  Acidi  Carbonici  et 
0,177  Grm.  aquae,  id  quod  respondet  0,09865  Grm.  sive 
24,71  p.  C.  Carbonici  et  0,0197  Grm.  sive  4,93  p.  C.  Hy- 
drogenii.  In  Platinae  navicula,  ut  ita  loqui  mihi  liceat,  0,059 
Grm.  sive  14,78  p.  C.  Oxydi  Magnesici  remanserunt. 

Ex  0,4218  Grm.  ejusdem  salis  0,3849  Grm.  Acidi  Car- 
bonici et. 0,187  Grm.  aquae  effeci;  id  quod  respondet  0,1051 
Grm.  Carbonici  vel  24,91  p.  C.  et  0,0208  Grm.  Hydrogenii 
vel  4,93  p.  C.  In  platinea  navicula  0,0632  Grm.  vel  14,98 
p.  C.  Oxydi  Magnesici  reliqua  fuerunt. 

Idem  sal  in  crystallos  rursus  reductus  atque  denuo  ana- 
iysi  in  elementa  dissolutus  est. 

0,5798  Grm.  dederunt  0,530  Grm.  Acidi  Carbonici  et 
0,2625  Grm.  aquae,  ex  quibus  ratione  colligis,  0,1447  Grm. 
vel  24,96  p.  C.  Carbonici  et  0,0292  Grm.  vel  5,03  p.  C. 
Hydrogenii.  Relicta  sunt  in  navicula  platinea’  0,0826  Grm. 
seu  14,25  p.  C.  Gxydi  Magnesici. 


I, 

n. 

m. 

ratio. 

Carbonicum  24,71 

24,91 

24,96 

25,09 

6 C 

Hydrogenium  4,93 

4,93 

5,03 

4,86 

14  H 

Oxygenium  55,58 

55,18 

55,76 

55,67 

10  0 

Oxyd.  Magnes.  14,78 

14,98 

14,25 

14,38 

Mg 

100 

100 

100 

100 

Qui  numeri  respondent  formulae 

6 C 8 H 7 O + Mg  + 3 Aq. 

5)  SACCHARAS  BARYTICUS. 

Si  solutio  Bisaccharatis  Kalici  Chloreto  Barytico  per- 
miscetur, et  Ammoniacum  superflue  additur,  floccidus  secer- 
nitur sal.  Idem  hic  est  atque  ille,  qui  si  Acidum  Saccha- 
ricum  cum  aqua  Barytica  superflua  praecipitatur,  nascitur. 
Aqua  difficile  solvitur,  tamen  in  abluendo  aqua  multum  ejus 
excipit.  Fourcroy  libero  Acido  Saccharico  solvi  illud 
posse  jam  dixit.  Guerin  Yarry  duplici  affinitate  salem 

composuit,  attamen  floccide  tantum  illum  inveniri  dixit,  cum 
in  crystallos  formari  illum  posse  mox  demonstrem. 

Si  enim  sal  coquendo  praecipitatur  crystallino  granose 
secernitur,  atque  nunc  multo  difficilius  resolvitur,  atque  hanc 

ob  causam  multo  facilius  elavatur.  Sub  microscopio  si  ob- 
servaveris, crystalli  prismaticos  perspicies,  quorum  formam 
accuratius  describere  difficillimum  est. 

Hunc  quoque  salem  instrumentis,  quae  supra  descripsi 
ad  elementa  reducere  volui.  Tum  Oxydum  Baryticum  aut 
causticum  aut  Acido  Carbonico  conjunctum  aut  ambo  per- 
mixta in  platinae  navicula  remanere  oportuit.  Alterum  si 
accidisset,  quae  Acidi  Carbonici  vis  Oxydo  Barytico  ligata 
erat,  non  bene  computanda  fuisset,  cum  intelligi  non  posset, 
num  pars  Baryli  ab  Acido  Carbonico  libera  cum  aqua  juncta 
an  ab  aqua  vacua  in  permixtione  esset. 

Ex  iis  tamen  quae  equidem  institui  experimenta  sequitur, 
ut  ex  sale  combusto  purus  Carbonas  Baryticus  oriatur , nam 
si,  quod  in  Platinae  navicula  reliquum  est,  Carbonate  Ammo- 
nico  superfunditur  et  calore  plane  resiccatur,  minime  augetur 
pondere. 

0,4877  Grm.  Saccharatis  Barytici  coquendo  praecipitata, 
eo  quem  supra  descripsi  modo  combusta,  dederunt  0,3047 
Grm.  Acidi  Carbonici  et  0,1065  Grm.  aquae;  id  quod  re- 
spondet 0,0832  Grm.  seu  17,06  p.  C.  Carbonici  et  0,0118 
Grm.  sive  2,43  p.  C.  Hydrogenii.  Ii*  navicula  platinea  0,277 
Grm.  Carbonatis  Barytici  remanserant,  quae  ex  0,2149  Grm. 
Oxydi  Barytici  et  0,0621  Grm,  Acidi  Carbonici  constituta 
sunt.  Qua  ex  re  computando  efficimus  44,07  p.  C.  Oxydi 
Barytici  et  0,017  Grm.  vel  3,49  p.  C.  Carbonici. 

0,4373  Grm.  ejusdem  salis  0,248  Grm.  Carbonatis  Ba- 
rytici et  0,100  Grm.  aquae  dederunt,  quae  sunt  0,1924  Grm. 
vel  44,00  p.  C.  Oxydi  Barytici  et  0,01111  Grm.  vel  2,54 
p.  C.  Hydrogenii. 

0,5236  £rm.  salis  denuo  compositi  dederunt  0,296  Grm. 
Carbonatis  Barytici  et  0,326  Grm.  Acidi  Carbonici,  quibus 
0,0663  adjicienda  sunt,  quae  cum  Oxydo  Barytico  conjuncta 
remanserant  et  0,1084  Grm.  aquae,  id  quod  respondet  0,1071 
Grm.  vel  20,46  p.  C.  Carbonici  et  0,012  Grm.  vel  2,30 
p.  C.  Hydrogenii,  et  0,2297  Grm.  vel  43,86  p.  C.  Oxydi 
Barytici. 

0,3975  Grm.  ejusdem  salis  dederunt  0,0856  Grm.  aquae 
sive  0,0095  Grm.  Hydrogenii,  quae  sunt  2,39  p.  C. 

Ex  1,238  Grm.  Saccharatis  Barytici  0,832  Grm.  Sul- 
phatis  Barytici  composui,  quae  sunt  0,546  Grm.  sive  44,11 
p.  C.  Oxydi  Barytici. 


I, 

n. 

in. 

IV. 

Carbonicum  20,55 

— 

20,46 

— 

Hydrogenium  2,43 

2,54 

2,30 

2,39 

Oxygenium  32,95 

— 

33,38 

— 

Oxyd.  Baryt.  44,07 

44,00 

43,86 

— 

100 

ratio. 

100 

20,89 

6 C 

2,31 

8 R 

32,45 

70 

44,35 

Ba 

100 

6)  SACCHARAS  CALCICUS. 

Si  Chloretum  Calcicum  Saccharati  Kalico  admiscetur,  in 
fundum  dilabitur  sal  floccidus,  qui  aqua  sane  solvi  potest. 

Bulliens  praeceleris  aqua  bene  solvit  illud.  Solutio  co- 
quendo satiata  refrigerescendo  crystallos  format,  qui  ipsa 
aqua  bulliente  difficile  solvuntur.  Si  sub  microscopio  ob- 
servaveris rhombicae  columnae  esse  videntur,  quarum  latera 
recte  obtusa  et  in  quarum  lateribus  acutis  duae  planities  recte 
collocatae  sunt. 

Quum  salem  hunc  eodem  quo  superiores  modo  in  ele- 
menta dissolvere  susciperem , fore  ut  eadem  qua  Baryticus 
sal  ratione  uteretur  speravi,  atque  hanc  ob  causam  massam 
Oxydi  et  Carbonatis  Calcici  in  navicula  Platinea  reliquam 
pendere,  itaque  vim  Acidi  Carbonici  eo  contentam  definire 
me  posse  putavi;  adeo  vero  intumuit,  ut  naviculam  excede- 
ret. Quam  ob  causam  salem  quam  fortissime  atque  conti- 
nuissime fervefeci,  ut  Acidum  Carbonicum  e calce  esse 
ejectum  poni  posset.  Priore  in  analysi  minus  haec  res  eve- 
nit quam  in  altera. 

0,3357  Grm.  hujus  salis  dederunt  0,3245  Grm.  Acidi 
Carbonici  et  0,1122  Grm.  aquae,  id  quod  respondet  0,0886 
Grm.  vel  26,39  p.  C.  Carbonici  et  0,0125  Grm.  vel  3,71 
p.  C.  Hydrogenii. 

In  0,368  Grm.  inveni  0,361  Grm.  Acidi  Carbonici  et 
0,1212  Grm.  aquae,  quae  sunt  0,0986  Grm.  sive  26,79 
p.  C.  Carbonici  et  0,0135  Grm.  sive  3,66  p.  C.  Hydro- 
genii. 

Ad  copiam  Oxydi  Calcici  inveniendam  0,356  Grm.  salis 
candefacta,  carbonesque  combusti  sunt,  et  Oxydum  Calcicum 
Carbonate  Ammonico  vulgari  modo  in  Carbonatem  Calcicum 
mutatum  est.  Remanserunt  04329  Grm.  Carbonatis  Cal- 

cici,  quae  sunt  0,0748  Grm.  sive  21,01  p.  C.  Oxydi 
Calcici. 


L 

ii. 

ratio. 

Carbonicum  26,39 

26,79 

27,00 

6 C 

Hydrogenium  3,71 

3,66 

3,74 

10  H 

Oxygenium  48,89 

48,54 

47,93 

80 

Oxyd.  Calcie.  21,01 

21,01 

21,33 

Ca 

~Too 

100 

100 

Etiamsi  haec  analysis 

methodus 

huic  sali  adbibita  non 

fuit  plane  perfecta,  quod 

Acidum 

Carbonicum 

plane  esse 

expulsum  persuasum  esse  non  potuit,  tamen  compositio  satis 
accurate  eo  definita  esse  mihi  videtur.  Formula  igitur  haec 
sit  6 C 8 H 7 0 + Ca  + H. 

. S ' ‘I 

7)  SACCHARAS  FERROSUS. 

Si  Acidum  Saccharicum  cum  Ferro  metallico  concoquitur, 
metallum  Hydrogenio  copiose  evoluto  resolvitur,  id  quod  jam 
inde  a Guerin  Yarry  constat.  Qui  sal  facile  solvitur,  et 
si  evaporatur,  massa  quaedam  gummi  similis,  quae  tamen  in 
crystallos  non  abit,  exsistit. 

8)  SACCHARAS  FERRICUS, 

Acidum  Saccharicum  Oxydum  Ferricum  resolvit,  flavum- 
que liquorem  componit,  qui  ab  superfluo  Hydrate  Ferrico 
difficile  secerni  potest. 

Si  Bisaccharatis  Kalici  solutio  cum  Hydrate  Ferrico  ca- 
lide aut  frigide  tractatur,  solvitur;  liquor  vero  flave  colora- 
tus ab  Hydrate  Ferrico  superflue  addito  removeri  nullo  modo 
potest.  Sal  non  solubilis  Oxydum  Ferricum  continens  for- 
mari hic  videtur,  cum  liquor  magis  magisque  clarius  colore- 
tur, dum  quod  subtilissime  prosternitur  valde  augetur;  id 
quod  post  ipsas  sex  hebdomades  alto  vase  cylindrico  minime 
se  demittit. 

9)  SACCHARAS  ZINCICUS. 

Hunc  salem  Guerin  Varry,  cum  Zincum  granulatum 
cum  Acidi  Saccharici  solutione  concoqueret,  primus  compo- 
suit; quem  auctorem  Thaulow  et  Hess  postea  eadem  me- 
thodo secuti  sunt;  qui  ita  pulverem  album  granosum  effece- 
runt, qui  aqua  quidem  fere  plane  non,  sed  libero  acido 
Saccharico  facile  solvi  potuit. 

Cujus  in  methodi  loco  duplicem  affinitatem  equidem  ad- 
hibui. Bisaccharas  Kalicus  nempe  Sulphate  Zincico  coquendo 
praecipitatus  est;  id  quod  albe  prostratum  erat,  aqua  multa 
concoctum  et  liquor  percolatus  est,  et  plures  per  dies  fri- 
gido loco  intactus  remansit.  Tum  perpauci  parvi  crystalli 
exierunt.  Postquam  tunc  qui  illos  circumdedit  liquor  cum 
reliquo  non  soluto  denuo  concoxi,  liquorem  in  id  vas  iterum 
percolavi,  ubi  crystalli  jam  formati  inerant,  iterumque  cry- 
stallos formari  jussi.  Id  quum  septies  vel  octies  iteratum 
esset,  ea  qua  ad  analyses  opus  erat  crystallorum  copia  for- 
mata erat.  Qui  maximi  inter  illos  fuerunt,  unam  fere  lineam 
longi  fuerunt  et  prismata  esse  rectangularia  visi  sunt;  ut  an- 

gulos  vero  emetiar,  per  minorem  superficierum  splendorem 
fieri  non  potuit. 

Quas  tum  institui  salis  analyses  has  numeros  dederunt. 

In  0,496  Grm.  inveni  0,4487  Grm.  Acidi  Carbonici  et 
0,1581  Grm.  aquae,  in  navicula  vitrea  0,1388  Grm.  Oxydi 
Zincici  remanserunt,  id  quod  respondet  24,70  p.  C.  Carbo- 
nici, 3,54  p.  C.  Hydrogenii  et  27,98  p.  C.  Oxydi  Zincici. 

0,581  Grm.  dederunt  0,5206  Grm.  Acidi  Carbonici, 
0,190  Grm.  aquae  et  0,1644  Grm.  Oxydi , Zincici , quae  sunt 
24,47  p.  C.  Carbonici,  3,63  p.  C.  Hydrogenii  et  28,29  p. 
C.  Oxydi  Zincici. 

Hi  numeri  nec  cum  Hess  ii  nec  cum  Thaulowii  con- 
gruunt; quam  ob  causam  ut  inter  se  comparentur  omnes  hic 
addo  analyses. 


Thaulow.  Hess. 

ratio. 

Carbonicum  26,28 

25,66 

26,45  6 C 

Hydrogenium  3,06 

3,15 

2,93  8 H 

Oxygenium  41,55 

42,34 

41,09  70 

Oxyd.  Zincic.  29,11 

28,85 

29,53  Zn 

100 

100 

100 

I. 

II. 

ratio. 

24,70 

24,47 

24,81  6 C 

3,54 

3,63 

3,44  10  H 

43,78 

43,61 

44,05  8 0 

27,98 

28,29 

27,70  Zn 

100 

100 

100 

Neque  vero  inter  se  et  cum  formula  adeo  plane  con- 
sentiunt, ut  inde  aliquid  certi  colligi  liceat;  qua  ex  re  salem 
ex  ea  quam  et  Hess  et  Thaulow  ipsi  adhibuerunt  metho- 
dum bis  composui. 

0,4207  Grm.  alterius  salis  dederunt  0,3935  Grm.  Acidi 
Carhonici,  0,1223  Grm.  aquae  et  0,121  Grm.  Oxydi  Zin- 
cici,  id  quod  respondet  25,54  p.  C.  Carhonici,  3,23  p.  C. 
Hydro  genii  et  28,76  p.  C.  Oxydi  Zincici. 

In  0,4986  Grm.  alterius  inveni  0,4726  Grm.  Acidi  Car- 
bonici  0,146  Grm.  aquae  et  0,1436  Grm.  Oxydi  Zincici,  quae 
sunt  25,88  p.  C.  Carhonici  3,25  p.  C.  Hydrogenii,  28,80 
p.  C.  Oxydi  Zincici. 

Quas  si  analyses  cum  Thaulowii  atque  Hess  ii  com- 
parabis, cum  H es  sii  optime  illas  consentire  invenies,  dum 
Thaulowii  non  paucum  differt.  Cum  vero  magna  inter 
illas  interque  computationem  e formula  6C8H70  + Zn 
effectam  intercedat  differentia,  hanc  ut  rectam  esse  putemus 
facere  non  possumus,  etiamsi  Thaulowii  analysi  firmari 
videatur.  Hanc  vero  unicam  analysem  tribus  aliis,  quae  cum 
salibus  tribus  hunc  ad  finem  maxime  comparatis  idque  a duo- 
bus viris  rei  chemicae  peritis  institutae  sunt,  palmam  conce- 
dere oportere  mihi  videtur. 

Numeri  quos  invenimus  hi  sunt: 


i. 

II. 

Thanlow. 

Hess. 

Carbonicum 

25,54 

25,88 

26,28 

25,66 

Hydrogenium 

3,23 

3,25 

3,06 

3,15 

Oxygenium 

42,47 

42,07 

41,55 

42,34 

Oxyd.  Zincic. 

28,76 

28,80 

29,11 

28,85 

100  100  100 


100 

ratio  ex  formula  6 C 8 H 
7 0 + Zn. 


ratio  ex  formula  12  C 18  H 
15  0 -+-  2 Zn. 


26,45 

2,93 

41,09 

29,53 


25.61 
3,19 

42.61 
28,59 


4 


100 


100 


Qua  ex  comparatione  quos  et  ipse  et  Hess  invenimus! 
numeros  formulae  plane  respondere  patet. 

Id  vero  contradicere  liceat,  salem,  id  quod  Hess  etiam| 
de  suo  conjectat,  fortasse  non  esse  satis  siccatum,  atque  itai 
aquae  copiam  aliquid  nimiam  explicandam  esse.  Sed  cum 
liic  maxime  de  accurate  definiendo  Hydrogenio  ageretur,  quae 
maxima  fieri  potuit  diligentiam  in  exsiccandum  salem  navavi, 
neque  prius  analysem  incepi,  quam  cum  sal  aquae  balneo! 
exsiccatus  interlapsa  hora  dimidia  ter  pensus  idem  effecisset 
pondus. 

Saccharas  Zincicus  eandem  igitur  rationem  sequitur,  quam 
Tartras  Kalicus,  cujus  duos  atomos  etiam  sub  100  °C.  unum 
aquae  atomum  pertinaciter  retinere  Dumas(l)  et  comesi 
Schafgotsch  (2)  probaverunt.  Simile  quoddam  de  com- 
pluribus Acidi  Malici  salibus  Hagen  (3)  ostendit. 

Hunc  salem  ex  duobus  Saccharatis  Zincici  atomis  = 2 it 


(1)  Annales  de  physique  et  de  Chemie  3 Serie  V.  367. 

(2)  Poggendorffs  Annalen  LVII.  266. 

(3)  Annalen  der  Chemie  und  Pharmacie  XXXVIII,  257. 

(6  C 8 H 7 0 -+•  Z n)  et  ex  «no  aquae  esse  compositum  di- 
xeris, dum  sal  in  crystallos  formatus,  quem  supra  memoravi, 
ex  uno  Saccharatis  Zincici  unoque  aquae  atomis  composi- 
tus sit. 

Ut  vero  salem  qui  dicitur  duplex  ex  Saccharate  Kalico 
cum  Saccharate  Zincico  componerem  mihi  non  evenit;  quod 
si  Bisaccharas  Kalicus  Oxydo  Zincico  decoquitur,  Saccharas 
Zincicus  prosternitur,  et  Saccharas  Kalicus  solutus  remanet. 

10)  SACCHARAS  CADMICUS. 

Hic  sal  nascitur,  si  Saccharas  Kalicus  sale  Cadmico  so- 
lubili praecipitatur,  quem  ad  finem  partim  Nitrate  partim 
Sulphate  Cadmico  usus  sum.  Sal  frigida  aqua  fere  non  sol- 
vitur, calida  vero  aliquanto  facilius.  Si  frigide  prosternitur, 
album  floccidumque  format  salem,  qui  difficile  elavatur.  Quod 
si  bullientem  utriusque  salis  solutionem  confundis,  permixtio- 
nem aliquod  tempus  concoquis,  pulvis  albus  gravis  crystalli- 
nus exit,  qui  facillime  elavatur.  Quae  vero  praecipitatorum 
crystallorum  sit  forma  non  perspicue  sub  microscopio  intelli- 
Igitur.  Acui  similes  erse  plurimum  videntur;  saepius  vero, 
praesertim  cum  sal  e liquore  diluto  exeat,  concentrice  ad  glo- 
bos coeunt  crystalli. 

Si  floccidus  Saccharas  Cadmicus  recens  praecipitatus  co- 
quitur, primnm  resinae  similiter  conglomeratur;  tamen  diutius 
coctus  tandem  solidus  redditur  et  fragilis. 

Sal  ut  superiores  ad  elementa  redactus  est;  Cadmicum 
vero  Oxydum  alio  modo  definiendum  erat,  quia  oxydum  et 

tam  facile  ad  metallum  reducitur,  et  hoc  tam  facile  in  vapo- 

res  abit,  ut  fistula  vitrea  Oxydo  Cadmico  semper  sit  coo- 
perta. 

0,4657  Grm.  Saccharatis  Cadmici  dederunt  0,3767  Grm. 
Acidi  Carbonici  et  0,1055  Grm.  aquae,  quae  sunt  22,09 
p.  C.  Carbonici  et  2,52  p.  C.  Hydrogenii. 

In  0,446  Grm.  ejusdem  salis  inveni  0,3623  Grm.  Acidi 
Carbonici  et  0,1018  Grm.  aquae,  id  quod  respondet  22,18 
p.  C.  Carbonici  et  2,54  p.  C.  Hydrogenii. 

Ut  quam  Oxydi  Cadmici  vim  hic  sal  contineret  definire- 
tur, 0,4343  Grm.  Acido  Hydrochlorico  soluta  Sulphido  Hy- 
drico  praecipitata  sunt.  Quod  exiit  stratum,  Sulphureti 
Cadmici  0,199  Grm.  fuerunt,  quae  0,1766  Grm.  seu  40,66 
p.  C.  Oxydi  Cadmici  respondent. 

Ad  firmandas  has  analyses  salem  iterum  composui. 

0,490  Grm.  hujus  salis  dederunt  0,4006  Grm.  Acidi 
Carbonici  et  0,1125  Grm.  aquae,  id  quod  respondet  22,32 
p.  C.  Carbonici  et  2,55  p.  C.  Hydrogenii. 

In  0,452  Grm.  inveni  0,2045  Grm.  Sulphureti  Cadmici, 
quae  sunt  0,1815  Grm.  sive  40,15  p.  C.  Oxydi  Cadmici. 

Quae  analyses  hanc  formulam  efficiunt: 


i. 

II. 

III. 

ratio 

Carbonicum 

22,09 

22,18 

22,32 

22,57 

6 C 

Hydrogenium 

2,52 

2,54 

2,55 

2,50 

8 H 

Oxygenium 

34,73 

34,62 

34,98 

35,04 

70 

Oxyd.  Cadmic. 

40,66 

40,66 

40,15 

39,89 

Cd 

100 

100 

100 

100 

11)  SACCHARAS  PLUMBICUS. 

Qui  sal  saepissime  jam  compositus  est,  nam  cum  diffi- 
cillime solveretur  inde  ab  invento  Acido  Saccharico  ad  id 
praeparandum  jam  adhibitus  est. 

Primus  vero  Guerin  Yarry  in  elementa  illum  dissolvit, 
neque  tamen  melius  formulam  ejus  justam  constituit,  quam 
brevi  tempore  post  Erdmann.  Quas  vero  hic  instituit  ana- 
lyses  difficillimum  esse  probant,  ut  sales  pariter  compositi  ex 
exprimentis  exeant. 

Post  eum  Thaulow  in  Saccharatis  Plumbici  composi- 
tione nixus  suam  de  constitutione  Acidi  saccharici  sententiam 
protulit,  quam  tamen  Hess  suo  jure  mox  impugnavit.  Thau- 
low enim  eum  salem  Plumbicum  se  composuisse  dixit,  qui 
ad  duodecim  Carbonici  atomos  quinque  contineret  oxydi 
Plumbici.  Acidum  igitur  pentabasicum  esse  dixit,  id  quod 
ex  analysi  Bisaccharatis  Ammonici  et  Kalici  et  Saccharatis 
Zincici  confirmare  Voluit.  Nam  si  ejus  sententiam  sequimur, 
acidum  ipsum  ex  12  C 10  H 11  0 constat,  praeterea  vero 
quinque  aquae  atomos  continet,  qui  ad  partem  aut  plane 
basibus  substitui  possunt.  In  salibus  acidis  quos  supra  me- 
moravimus unus  modo  aquae  atomus  basi  quadam  substitutus 
est,  in  Zincico  vero  sale  duo,  et  in  Plumbico  ab  illo  effecto 
quinque  atomi.  Thaulow  triatomicum  quoque  salem  Plum- 
bicum attulit,  quem  vero  ipse  non  composuit,  nedum  igitur 
ad  elementa  sua  reduxerit,  sed  ex  Erdmanni  analysibus 
promsit.  Hess  vero  suo  optimo  jure  jam  monuit,  analysem 
hanc  cum  formula  a Thaulowio  constituta  plane  non  con- 
sentire. 

Quum  vero  salium  Acidi  Saccharici  illorum  compositio, 
qui  eousque  experimentis  reperti  erant,  omnes  simplicius  ex- 
plicentur, sale  Plumbico  a Thaulowio  composito  unice  ex- 
cepto, multis  experimentis  constantem  esse  illius  compositio- 
nem probandum  erat,  priusquam  nova  theoria  in  illo  esset 
constituenda.  Thaulow  autem  bis  tantum  se  illum  com- 
posuisse ipse  suo  libro  dixit,  prius  ex  Bisaccharate  Kalico, 
tum  ex  acido  ipso;  et  etiamsi  hae  utriusque  salis  analyses 
et  inter  se  et  cum  formula  plane  consentiant,  ipsae,  quae 
ab  Hessio  postea  repertae  sunt,  jam  multum  dissentiunt. 
Hic  enim  sales,  qui  72,05;  76,66;  79,53;  80,13;  89,05 
p.  C.  Oxydi  Piumbici  continuerunt  composuit,  qui  etiam  cum 
Oxydo  Cuprico  combusti  numeros  effecerunt  eos,  qui  non 
solum  a Thaulowii  plane  fuerunt  diversi,  sed  etiam  illam 
Acidi  Saccharici  formulam  tam  paullum  sequuntur,  ut  haec 
differentia  aqua  solh  edita  explicanda  non  sit.  Aliis  experi- 
mentis acidum  Saccharicum  cum  Oxydo  Plumbico  decoctum 
id  modo  aquae  perdere  ostendit,  ut  acidum  Oxydo  Plumbico 
injunctum  formulae  6 C 8 H 7 0 responderet.  Quibus  ex 
omnibus  Thaulowii  salem  pentabasicum  Saccharatem  Plum- 
bicum  non  esse  purum  collegit. 

Quae  ita  invenit  Hess  cum  iis,  quae  equidem  effeci, 
plane  congruunt.  Accurate  nempe  ex  Thaulowii  prae- 
ceptis salem  Plumbicum  composui,  et  aqua  recens  cocta  elavi 
superque  Acido  Sulphurico  sub  antlia  pneumatica  exsiccavi, 
ut  quam  maxime  impedirem,  quominus  Acidum  Carbonicum 
ex  aere  intraret.  Nihilominus  tamen  sal,  quem  ita  reddidi 
siccum,  cum  aqua  quassatus,  nonnullis  Acidi  Nitrici  diluti 
guttis  additis,  nonnullas  Acidi  Carbonici  vesiculas  evolvit. 

0,8904  Grm.  hujus  salis  0,9226  Grm.  Sulphatis  Plum- 
bici  dederunt,  id  quod  respondet  0,6787  Grm.  Oxydi  Plum- 
bici sive  76,22  p.  C, 

In  1,267  Grm.  Oxydo  Cuprieo  et  Oxygenio  combustis 
inveni  0,5052  Grm.  Acidi  Carbonici  et  0,134  Grm.  aquae. 
Ex  quibus  ratione  colligis  10,89  p.  C.  Carbonici  et  1,17 
p.  C.  Hydrogenii.  In  navicula  vitrea  remanserunt  0,527 
Grm.  Oxydi  Plumbici  et  0,406  Grm.  Plumbi  metallici,  id  quod 
respondet  76,12  p.  C.  Oxydi  Plumbici. 

1,416  Grm.  ejusdem  salis  dederunt  0,561  Grm.  Acidi 
Carbonici  et  0,150  Grm.  aquae,  id  quod  respondet  10,82 
p.  C.  Carbonici  et  1,17  p.  C.  Hydrogenii.  In  navicula  re- 
manserunt 0,4774  Grm.  Oxydi  Plumbici  et  0,5578  Grm. 
Plumbi,  quae  sunt  76,15  p.  C.  Oxydi  Plumbici. 


i. 

II. 

IH. 

Carbonicum 

10,89 

10,82 

- 

Hydrogenium 

1,17 

1,17 

— 

Oxygenium 

11,82 

11,86 

— 

Oxyd.  Plumbic. 

76,12 

76,15 

76,22 

100  100 


Quae  analyses  cum  Thaulowii  plane  dissentiunt.  Id 
vero  maxime  observandum  est,  Hydrogenii  copiam  quam 
equidem  inveni  multo  majorem  esse,  etiamsi  cum  Carbonici 
vi  comparata  aliquanto  minor  est,  quam  formula  Acidi  Sac- 
charici  postulat,  dum  Oxygenii  copia  nimis  parva  est.  Si 
enim  a copia  Carbonici  reperta  initium  facis,  et  ex  formula 
6 C 8 H 7 O Hydrogenium  et  Oxygenium  computando  efficis, 

quae  analysibus  efficiendae  fuissent,  si  acida  salis  pars  fuis- 
set purum  Addum  Saccharicum,  primae  analysi  1,21  p.  C. 
Hydrogenii  et  16,91  p.  C.  Oxygenii  reperiuntur,  alteri  1,20 
p.  C.  Hydrogenii  et  16,80  p.  C.  Oxy  genii,  ideo  circiter 
5 p.  C.  Oxygenii  plus,  quam  analysi  repperi. 

Haec  Oxygenii  copia  nimis  parva  eo  cogitationis  me  ad- 
duxit, Acidum  Aceticum  in  sale  fortasse  esse  contentum,  id 
quod  etiam  Hess  ii  quaestiones  ostendere  visae  sunt.  Hic 
vero  id  modo  contendit,  compositionem  Acidi  Saccharici  in 
Thaulowii  Saccharate  Plumbico  ,,nisi  Acido  Acetica  au- 
ctoreu  non  mutari;  Acidum  igitur  Aceticum  connubium  una 
iniisse,  non  certe  putat.  Praeterea  ex  acido,  quod^  Sulphido 
Hydrico  secretum  sit,  se  Bisaccharatem  Kalicum  in  crystallos 
redigere  non  potuisse  dixit.  Acidum  igitur  Saccharicum  in 
sale  non  amplius  esse  contentum  credere  videtur;  qua  ex  re, 
cum  Acidum  Aceticum  in  illo  inesse  probavissem,  satis  fe- 
cisse me  negandum  erat  , sed  Bisaccharatem  Kalicum  ex  eo 
rursus  componi  posse  etiam  probandum  erat. 

Quem  ad  finem  satis  magnam  salis  Plumbici  copiam 
Sulphido  Hydrico  secrevi,  et  liquorem  filtratum,  charta  coo- 
pertum, viginti  quatuor  horas  intactum  reliqui.  Odor  Sul- 
phidi  Hydrici  plane  effugerat,  ejusque  in  loco  Acidi  Acetici 
advenerat  odor,  quamvis  tenuis,  tamen  perspicuus.  Tantam 
igitur  liquoris  copiam  destillavi,  ut  reliquum  paullum  flave 
coloratum  esset.  Id  quod  destillatum  erat,  eundem  tenuem 
Acidi  Acetici  odorem  prae  se  tulit,  cum  reliquum  fortius 
illum  redoleret. 

Tum  partem  acidi  destillati  quandam  Carbonate  Natrico 
satiavi,  et  valde  decoxi;  tum  Chloretum  Ferricum  adjeci, 

unde  ruber  ille  Acetatis  Ferrici  eoior  est  ortus.  Quod  re- 
liquum erat  Carbonate  Natrico  quoque  satiatum,  et  ebul- 
liens Nitrate  Hydrargyroso  permixtum  est.  Post  aliquod  tem- 
pus crystalluli  Acetatis  Hydrargyrosi  secreti  sunt;  quibus 
rebus  Acidum  Aceticum  in  Thaulowii  sale  inesse  proba- 
tum est. 

Quod  acidi  liquoris  in  destillatione  reliquum  erat,  tum 
Carbonate  Kalico  satiavi  addidique  Acidum  Aceticum,  donec 
liquor  id  redoleret.  Brevi  tempore  crystalli  formati  sunt, 
quos  e Bisaccharate  Kalico  consistere  omnibus  signis  pro- 
batum est. 

Nunc  ostendere  tantum  restat,  quam  ob  causam  Carbo- 
nici  copia  in  Thaulowii  sale  inventa  sit  major,  quam  quae 
rationi  inter  sex  atomos  Carbonici  interque  octo  Hydrogenii 
atomos  intercedenti  respondet;  cum  tamen  minor  esse  de- 
buisset, si  compositio  Acido  solo  Acetico  adjecto  mutata 
esset.  Hanc  quae  videtur  contradictionem  nullius  esse  mo- 
menti eo  me  ostendisse  puto,  quod  alteram  permixtionem 
inesse  probare  potui. 

Salem  aqua  cocta  ablutum  et  sub  antlia  pneumatica 
esiccatum  ipsum  aliquantum  etiam  Acidi  Carbonici  continere 
jam  supra  ostendi.  Multo  vero  majorem  ejus  copiam  con- 
tinebit, si  non  tam  caute  providebitur,  id  quod  etiam  expe- 
rimentis satis  firmatum  est. 

Quibus  quidem  experimentis  posse  etiam  Acidum  Sac- 
charicum  ipsum  in  componendo  sale  mutari,  non  plane  ne- 
gatur, omnes  tamen  sane  diversae  analyses,  nisi  forte  Thau- 
lowii excipias,  mutabili  copia  Saccharatis  et  Acetatis  et 
Carbonatis  Plumbici  explicari  posse  videantur. 

Quae  sententia  aliquo  modo  ea  re  firmatur,  quod  ut 
salem  ut  ita  dicam  duplicem  connubio  Nitratis  Plumbici  cum 
Saccharate  Plumbico  formatum  componerem,  mihi  evenit. 
Nam  cum  Nitratem  Plumbicum  Saccharate  Kalico  in  fundum 
praecipitare  et  hoc  modo  illum  componere  vellem,  atque 
hunc  ad  finem  Saccharatem  Kalicum  cum  superflua  alterius 
copia  decoquerem,  sal  floccidus  primum  tum  resinae  modo 
conglomeratus  exiit,  a quo,  cum  primum  crystalli  exire  in 
ceperunt,  liquorem  purum  defudi.  Ex  hoc  albae  crystallorum 
squamae  copiose  formatae  sunt,  quae  sub  microscopio  obser- 
vatae tenuissimae  laminae  regularia  hexagona  formantes  ap^ 
paruerunt  esse. 

Hic  sal  aqua  fere  omnino  non  solvitur,  facillime  vero  j 

elavatur;  quod  si  in  catino  porcellanico  fervefacis,  antequam 
candeat  cum  pauca  ignis  evolutione  magna  vi  repente  erum- 
pit,  nigerque  redditur  carbone  ejecto;  id  quod  ipsum  Acidum 
Nitricum  eo  inesse  probat;  facillime  vero  est,  Acido  Sulphu- 
rico  et  Sulphate  Ferroso  id  invenire,  quippe  cujus  haud 
parva  copia  adsit. 

Quem  salem  ut  analysi  in  elementa  dissolverem,  fistula 
combustoria  ut  in  vulgari  methodo,  qua  corpora  organica 
analysis  causa  comburuntur,  extrema  parte  in  fistulam  tenuem 
extracta  est,  quae  vero  aperta  et  in  uno  loco  adeo  tenuis 
fuit,  ut  facillime  liquefieret.  Haec  vulgari  modo  et  Oxydo 
Cuprico  et  re  comburenda  completa  est,  et  magna  ramento- 
rum Cupri  copia,  quae  vero  non  in  aere  modo,  sed  in  Hy^- 
drogenio  etiam  candefacta  erant,  unde  ex  Oxydo  Cuprico, 
quod  illo  modo  formatum  quominus  Acidum  Nitricum  plane 
ad  Nitrogenium  reduceretur  impedivisset,  Oxy genium  rursus 

secretum  est.  Cum  igitur  fistula  completa  in  arenae  balneo 
usque  ad  100  0 C.  calefacta  et  flumen  sicci  aeris  atmosphae- 
rici  ab  Acido  Carbonico  vacui  traductum  esset,  extrema 
fistulae  pars  liquando  clausa,  et  combustio  usitato  more  effe- 
cta est.  Cum  Vero  Hydratis  Kalici  solutio  in  Liebigii  appa?- 
ratu  rediret,  et  pars  fistulae  liquando  clausa  reclusa  esset, 
vas  aere  atmosphaerico  sicco  et  ab  Acido  Carbonico  libero 
repletum  cum  illa  statim  conjunxi,  atque  tamdiu  eum  perr- 
duxi,  donec  omne  Acidum  Carbonicum  ejectum  esse  potuisset. 

Quanta  Acidi  Nitrici  copia  sit,  Nitrogenio  secernendo 
constitui;  quem  ad  finem  talis  fistula  combustoria,  qualem 
supra  descripsi,  comparata,  idque  solum  mutatum  est,  ut  in 
parte  extracta  aliquid  Carbonatis  Plumbici  esset.  Per  hanc 
fistulam  Acidum  Carbonicum  e marmore  et  Acido  Hycfror 
chlorico  effectum,  Chloreto  Calcico  exsiccatum  perductum  est, 
dum  saepius  ea  maxime  parte,  qua  Oxydum  Cupricum 
fuit  usqac  ad  100  0 C.  calefactum  est.  Gas,  fistulam 
percurrens  saepius  supra  Hydrargyro  exceptum  et  Hy- 
drate  Kalico,  num  purum  jam  esset,  exploratum  est.  Quum 
primum  hoc  illud  plane  resorberet,  fistula  postrema  parte 
liquefaciendo  clausa,  et  gasa  comburendo  nata  super  mercu- 
rio excepta  sunt.  Cum  Acidum  Carbonicum  Hydrate  Kalico 
removissem,  reliquum  Nitrogenium  super  aqua  mensus  sum. 
Quomodo  hos  numeros  assecutus  sum: 

0,9055  Grm.  hujus  salis  dederunt  0,3333  Grm.  Acidi 
Carbonici  et  0,091  Grm.  aquae,  quae  sunt  10,05  p.  C.  Car- 
bonici  et  1,12  p.  C.  Hydrogenii. 

0,7852  ejusdem  salis  dederunt  26  Centim.  cubic.  Nitro- 
genii  humidi  sub  11  0 C et  0,7529  Metr.  barometri  altitudi- 

nis,  id  quod  respondet  24.43  Centim.  cub.  sub  0 °C  et 
0,760  Metr.  barometri  altitudinis,  ex  quibus  ratione  efficis 
0,03097  Grm.  sive  3,94  p.  C.  Nitrogenii. 

In  hac  analysi  Cupri  ramenta,  quae  fervendo  Oxydo 
Cuprico  cooperta  erant,  Hydrogenio  non  erant  fervefacta,  qua 
ex  causa  vesicula  aeris  atmosphaerici  quaedam,  quae  ad  Ni- 
trogenium  effectum  admissa  erat,  cum  Acidum  Nitrosum  for- 
maret, coloris  flavi  aliquid  effecit. 

0,6192  Grm.  salis  0,498  Grm,  Sulphatis  Plumbici  dede- 
runt; id  quod  respondet  0,3663  Grm.  Oxydi  Plumbici  vel 
59,16  p.  C. 

1.080  Grm.  iterum  effecti  salis  dederunt  0,3951  Grm. 
Acidi  Carhonici  et  0,1044  Grm.  aquae,  sive  9,99  p.  C.  Car- 
bonici  et  1,07  p.  C.  Hydrogenii. 

1.081  Grm.  ejusdem  salis  0,3957  Grm.  dederunt  Acidi 

Carbonici  et  0,104  Grm.  aquae,  quae  sunt  9,99  p.  C.  Car- 
bonici  et  1,07  p.  C.  Hydrogenii.  'd(> 

0,7347  Grm.  dederunt  22,5  Centim.  cub.  Nitrogenii 
sub  10°,  4 C.  et  0,7508  Metr.  barometri  altitudinis;  id  quod 
respondet  21,16  Centim.  cub.  Nitrogenii  sub  0°C  et  0,760 
Metr.  barometri  altitudinis , quae  sunt  0,02683  Grm.  vel 
3,65  p.  C.  Nitrogenii. 

In  0,7583  Grm.  ejusdem  salis  inveni  23,5  Centim.  cub.  Nitro- 
genii humidi  sub  11  °C  et  0,7515  Metr.  barometricae  altitu- 
dinis, quae  sunt  22,04  Centim.  cub.  sub  0°C  et  0,760  Metr. 
barometricae  altitudinis,  id  quod  respondet  0,0279  Grm.  sive 
3,68  p.  C.  Nitrogenii. 

Gas  utroque  experimento  effectum  aere  atmosphaerico 
admisso  plane  non  est  coloratum. 

0,524  Grm.  ejusdem  salis  dederunt  0,423  Grm.  Sulpha-^ 
iis  Plumbici  id  quod  respondet  0,3111  Grm.  Oxydi  Plumbici 
sive  59,38  p.  C. 

Quos  inveni  numeros  hanc  ad  formulam  adducunt: 


t. 

II. 

III. 

Carbonicum 

10,05 

9,99 

9,99 

9,66 

6C. 

Hydrogenium 

1,12 

1,Q7 

1,07 

1,07 

8 H 

Oxygenium 

25,70 

25,91 

25,88 

25,71 

12  0 

Nitro  genium 

3,95 

3,65 

3,68 

3,79 

2 N 

Oxyd.  Plumbic. 

59,18 

59,38 

59,38 

59,77 

2P6 

100 

100 

10Q 

100 

Rationalis  igitur  forinula  haec  est  (Q  C 8 H 7 0 + Pb) 
+ S P b* 

Ut  vero  Saccharatem  Plumbicum  purum  constanter  com-^ 
positum  compararem,  quamvis  plurima  instituerem  experi- 
menta, mihi  non  evenit. 

Qui  sal  in  componendo  Th-aulowii  sale  prior  secretus 
resinae  modo  conglomeratus  est,  hos  dedit  numeros: 


i, 

n. 

Carbonicum 

13,41 

13,37 

Hydrogenium 

1,51 

1,57 

Oxygenium 

18,98 

18,96 

Oxydum  Plumb. 

66,10 

100 

66,10 

100 

Etiam  qui  sal  eo  formatus  est,  quod  Nitras  Plumbicus 
Saccharate  Kalico  vulgari  calore  praecipitatus  est,  nullam 
compositionem,  quae  ulli  formulae  simplici  satis  responderet 
iniit.  Maxime  consentanea  erat  formula  6C8H70  •+-  Pb. 
Duae  analyses  hos  effecerunt  numeros. 


i. 

ii. 

ratio. 

Carbonicum 

16,98 

17,04 

17,37 

6 C 

Hydrogenium 

2,13 

2,02 

1,92 

8 H 

Oxygenium 

26,95 

26,05 

26,97 

70 

Oxyd.  Plumb. 

54,94 

54,89 

53,74 

P b 

100 

100 

100 

Tum  salem 

purum  eo  efficere  studui, 

quod 

solutionem 

Nitratis  Plumbici 

in  bullantem 

Saccharatis 

Kalici 

solutionem 

instillavi,  ut  hic  posterius  superfluus  etiam  esset : sed  numeri 
ne  huic  sali  quidem  inventi  simplici  compositioni  leges  se- 
cundum stoechiometricas  respondent. 


i. 

n. 

Carbonicum 

14,89 

14,94 

Hydrogenium 

1,83 

1,86 

Oxygenium 

23,83 

23,75 

Oxyd.  Plumbic. 

59,45 

59,45 

- 

100 

100 

Quem  ad  salem  expurgandum  cum  aqua  decoctus,  et 
coquendo  filtratus  iterum  in  crystallos  abire  jussus  est. 
Crystalli  formati  partim  acui  similes,  partim  globosi  esse 

sub  microscopio  visi  sunt;  globosos  vero  nihil  esse  nisi 
crystallos  acui  similes  veluti  radios  conglomeratos  mox  per- 
spexi. 

Duabus  in  analysibus  hi  numeri  reperti  sunt. 


i. 

n. 

Carbonicum 

16,32 

16,23 

Hydrogenium 

1,89 

1,92 

Oxygenium 

26,61 

26,49 

Oxydum  Plumb. 

55,18 

55,36 

100 

100 

Quibus  cum  numeris 

formula 

6 C 8 H 7 0 + 

ceteris  maxime  consentit. 

Tamen 

quod  1,5  p. 

C.  Oxydi 

Plumbici  superflua  sunt,  nimis  magnum  est,  quam  ut  salem 
purum  esse  putemus. 


12)  SACCHARAS  BISMUTHICUS. 

Hic  sal  comparatur,  si  solutio  Nitratis  Bismuthici  aquosa 
Saccharate  Kalico  praecipitatur.  Tum  stratum  quoddam  album 
et  floccidum  formatur,  quod  et  aqua  bullante  et  frigida  pa- 
riter non  solvitur;  qua  ex  causa  etiam  coquendo  ad  cry- 
stallos non  formatur,  sed  plane,  etiamsi  lentissime  elavatur, 
cum  poros  chartae  obturet,  itaque  quominus  liquor  effluat 
impediat;  acidis  vero  etsi  satis  difficile  solvitur. 

Hunc  salem,  etsi  saepissime  composui,  sane  non  con- 
stanter componere  potui,  id  quod  forte  ex  illis  difficultatibus 
explicandum  est,  quibus  omnino  in  Oxydi  Bismuthici  salibus 
componendis  occurritur.  Id  vero  maxime  mirum  est,  quod 

semel  tantum  salem  composui,  in  quo  ad  sex  Carbonici  ato- 
mos octo  Hydrogenii  atomi  exstiterunt.  In  ceteris  vero  aquae 
copia  semper  erat  nimis  parva.  Septies  etiam  methodis  ali- 
quid mutatis  illud  composui,  semel  autem  tantum  numeros 
simplici  formulae  respondentes  consecutus  sum,  idque  in  sale 
illo  ^ quem  infra  sub  No.  III.  et  IV.  commemoravi.  Qui  ita 
compositus  esset  6C8H70+Bi,  si  quam  prius  B er  ze- 
li us  invenit  Oxydi  Bismuthici  compositionem  rectam  esse 
dicimus,  aut  ex  formula  ejus  nunc  usitata  6 C 8 H 7 0 
H-  3 B i. 

Computatio  ehim  hos  efficit  numeros: 

Carbonicum  10,83 

Hydrogenium  1,20 

Oxygenium  16,82 

Oxyd.  Bismuth.  71,15 

100 

Numeri  quos  ex  analysi  vafiofum  salium  inveni,  fue- 
runt: 


i. 

IL 

ffl. 

IV. 

V. 

Carbonicum 

13,01 

13,10 

10,89 

10,83 

12,42 

Hydrogenium 

1,46 

1,35 

1,11 

1,16 

1,18 

Oxygenium 

18,02 

18,10 

17,04 

17,05 

19,25 

Oxyd.  Bismuth. 

67,51 

67,45 

70,96 

70,96 

67,15 

100 


100 


100  100  100 

VL 

VII. 

VIII. 

IX. 

X. 

Carbonicum 

12,55 

12,53 

12,67 

11,90 

11,99 

Hydrogenium 

1,21 

1,20 

1,28 

1,11 

1,06 

Oxy  genium 

18,34 

18,37 

17,81 

18,99 

18,37 

Oxyd.  Bismuth; 

67,90 

67,90 

68,24 

68,00 

68,58 

100 

100 

100 

100 

100 

Etiamsi  nec 

Kali  nec 

Acidum 

Nitricum 

in  saliBns 

repe- 

rire  potui,  et  Nitras  Bismuthicus,  quem  ad  salem  comparan- 
dum adhibui,  purus  fuit,  atque  Oxydo  Bismuthico  Sulphido 
Hydrico  secreto  Acidum  Saccharicum  restitui  potuit,  tantum 
tamen  abest,  ut  his  in  analysibus  innixus  contendere  audeam, 
acidum  hoc  in  Bismuthico  sale  plus  aquae  perdere  posse, 
quam  in  aliarum  basium,  ut  aliquam  purgamenti  vim,  quae 
meam  effugit  observationem,  eo  esse  contentam  putem.  Quae 
sententia  eo  valde  firmatur,  quod  sales  tam  varie  compositi 
erant,  neque  si  unum  illum  sub  No.  III.  et  IV>  descriptum 
excipies,  ut  formulam  simplicem  illis  invenias  fieri  potest. 
Posteriorum  igitur  experimentis  relinquitur,  ut  hujus  salis 
compositionem  cum  ceterorum  Acidi  Saccharici  salium  com- 
positione concilient. 

13)  SACCHARAS  CUPRICUS. 

Si  Hydras  €uoricus  cum  superfluo  Acido  Saccharico  fri— 
gide  conjungitur,  viridis  solutio  enascitur;  quod  si  superfluum 
acidum  evitatur,  in  viridi  solutione  viride  quoddam  praecipi- 
tatur, quod  coquendo  nigrum  non  redditur,  atque  ideo  ex 

Hydrate  Cuprico  non  constat.  Si  praecipitatum  elavatur, 
pauilatim  aqua  solvitur.  Hoc  ex  liquore,  si  evaporatur  in 
aquae  balneo,  sal  difficile  tantum  rursus  exit,  donec  ad  finem 
ad  viridem  massam  amorpham  exsiccetur.  Etiamsi  Saccharas 
vel  Bisaccharas  Kalicus  Sulphati  Cuprico  admiscetur,  sal  Cu- 
pricus  formari  non  potest,  nam  si  utriusque  solutionem  per- 
misces neque  aqua  frigida  neque  bullante  quidquam  praeci- 
pitatur. 

Si  Bisaccharas  Kalicus  cum  superfluo  Hydrate  Cuprico 
vel  aqua  frigida  vel  calida  conjungitur,  viridis  ut  supra  ena- 
scitur solutio,  et  viride  quoddam  praecipitatur,  quod  elavando 
pauilatim  solvitur.  Si  in  aquae  balneo  in  vapores  redigitur, 
liquor  primum  paene  gelatinae  similis  fit,  et  ad  finem  massa 
amorpha  relinquitur.  Ut  salem  ut  ita  dicam  duplicem,  de 
quo  Hess  scripsit^  crystallinum  formarem  omnino  non  mihi 
contigit.  Sed  proh  dolor ! hunc  salem  exsistere  strictim  modo 
attigit,  neque  quomodo  effecerit  dixit.  Quum  igitur  sententiae 
ejus  aperte  occurrere  non  potuerim,  in  eo  mihi  est  acquies- 
cendum, ut  frustra  saepius  eum  salem  componere  me  ten- 
tasse  admoneam. 

14)  SACCHARAS  ARGENTICUS. 

Ut  hic  sal  satis  pure  efficeretur  fieri  posse  ab  omnibus, 
qui  hanc  rem  prius  tractaverunt,  negari  videtur.  Tamen  pe- 
riculum mihi  esse  faciendum  credidi,  quia  ut  hoc  ipso  sale 
quaestionis  de  Acido  Saccharico  finis  fiat  fore  speravi.  Post 
multa  vana  experimenta  revera  sane  mihi  contigit,  ut  salem 
plane  album  formarem. 

Si  solutio*  Acidi  Saccharici  ad  Nitratem  Argenticum  ad- 
ditur, neque  aqua  frigida  neque  coquendo  in  solutionibus  for- 
tioribus quidquam  praecipitatur.  Quod  si  in  acidi  ipsius 
loco  Bisaccharas  Kalicus  adhibetur,  statim  aliquid  praecipita- 
tur. Si  Saccharas  Kalicus  adhibetur,  liquoresque  satis  de- 
cocti sunt,  statim  albus  et  floccidus  sal  praecipitatur,  qui 
elavando  plane  solvitur.  Ammoniaco  quoque  facillime  solvi- 
tur, tamen  haec  solutio  mox  turbatur,  metallico  Argento 
exeunte.  Coquendo  id  statim  fit,  et  Argentum  tum  Velut 
speculum  metallicum  vitri  parietes  obducit.  Si  id  quod  e so- 
lutionibus neutralibus  floccide  praecipitatur,  coquitur,  pulvis 
crystallinus  formatur,  qui  difficile  solvitur,  facile  igitur  ela- 
vatur, facillime  vero  niger  redditur.  Semel  vero  salem  con- 
secutus sum,  qui  albus  remansit,  quamvis  haud  satis  caute  a 
lumine  defensus  esset.  Post  aliquot  labores  eo  tandem  per- 
veni, ut  remedium,  quo  niger  color  plane  evitatur,  inveni- 
rem; nam  si  Saccharas  Kalicus  superfluus  in  liquore  remanet, 
semper  albus  pulvis  enascitur,  nisi  forte  Saccharas  Kalicus 
ipse  jam  sit  impurus.  Quod  si  parvae  modo  solutionis  Ni- 
tratis Argentici  copiae  in  hujus  salis  solutionem  instillantur, 
atque  ita  tantum  parvi  aliquid  praecipitatur,  optime  consilium 
efficitur. 

Pulvis  crystallinus  ita  comparatus  sub  microscopio  ob- 
servatus similes  crystallorum  conglomerationes  efficit  concen- 
tricas (ut  hac  voce  uti  liceat)  atque  sal  Plumbicus,  cujus 
supra  mentionem  feci.  Si  solutione  refrigerata  in  crystallos 
exit,  ex  tenuibus  laminis  plurimum  constat,  quae  a duabus 
rectis  parallelisque  atque  duabus  dissimiliter  curvatis  lineis 
esse  circumclusae  videntur.  Cum  hic  sal  diutius  in  aquae 

balneo  calefactus  paullatim  colorem  canum  acciperet,  ut  ad 
analyses  ab  humore  eum  liberarem,  vulgari  calore  super 
Acido  Sulpliurico  exsiccandus  mihi  fuit. 

0,500  Grm.  Oxydo  Cuprico  et  Oxygenio  combusta 
0,3062  Grm.  Acidi  Carbonici  et  0,0862  Grm.  aquae  dederunt. 
0,2525  Grm.  Argenti  in  navicula  vitrea  remanserunt;  id  quod 
respondet  0,0836  Grm.  Carbonici,  0,0096  Grm.  Hydrogenii 
et  0,2712  Grm.  Oxydi  Argentici  sive  16,72  p.  C.  Carbonici, 
1,92  p.  C.  Hydrogenii  et  54,24  p.  C.  Oxydi  Argentici. 

Ex  0,4793  Grm.  ejusdem  salis  effeci  0,2929  Grm.  Acidi 
Carbonici,  0,082  Grm.  aquae  et  0,2421  Grm.  Argenti,  ex 
quibus  computando  efficiuntur  0,080  Grm.  Carbonici,  0^0091 
Grm.  Hydrogenii  et  0,260  Grm.  Oxydi  Argentici,  sive  16,69 
p.  C.  Carbonici  l,90p.  C.  Hydrogenii  54,25  p.  C.  Oxydi  Argentici. 

Quas  ut  analyses  confirmarem  salem  summa,  qua  fieri 
potuit,  diligentia  iterum  composui. 

0,691  Grm.  hujus  salis  dederunt  0,4286  Grm.  Acidi 
Carbonici,  0,1234  Grm.  aquae  et  0,351  Grm.  Argenti,  id 
quod  respondet  0,117  Grm.  sive  16,94  p.  C.  Carbonici  et 
0,0137  Grm.  sive  1,98  p.  C.  Hydrogenii  et  0,3769  Grm. 
sive  54,54  p.  C.  Oxydi  Argentici. 

Qui  numeri  ad  hanc  deducunt  formulam: 


i. 

II. 

III. 

ratio. 

Carbonicum 

16,72 

16,69 

16,94 

16,99 

6 C 

Hydrogenium 

1,92 

1,90 

1,98 

1,88 

8 H 

Oxygenium 

27,12 

27,16 

26,54 

26,40 

70 

Oxyd.  Argent. 

54£4 

54,25 

54,54 

54,73 

Ag 

100 

100 

100 

100  • 

Quum  vero  ne  quid  de  Acidi  Saccharici  ab  aqua  vacui 
compositione  dubii  relinqueretur  cuperem,  Acidi  Saccharici 
aetherem  componere  studui,  id  quod  vero  non  mihi  evenit. 
Cum  Acidum  Saccharicum  cum  Acido  Sulphurico  et  alcohole 
destillarem,  neque  in  illo  quod  erat  destillatum,  neque  quod 
in  retorta  erat  reliquum  hunc  aetherem  inveni.  Neque  cum 
siccum  Acidum  Hydrochloricum  ad  Acidi  Saccharici  solutio- 
nem in  alcohole  absoluto  adducerem,  formatus  est. 

Si  quae  salium  satis  perspectorum  formulae  probatae 
sunt  comparaveris,  inter  Carbonicum  interque  Hydrogenium 
hanc  intercedere  rationem  invenies,  ut,  si  alterum  sex  atomis, 
alterum  octo  atomis  constet.  Hydrogenii  copia  nusquam  est 
minor,  ne  in  Argentico  quidem  sale,  sane  vero  aqua,  quae 
100°  C.  temperatura  expelli  non  potest,  ut  in  Magnesico 
sale  et  Calcico  et  Zincico  reperitur. 

Quum  tamen  Acidum  saccharicum  cum  Kali  et  Ammo- 
niaco  sales  acidos  qui  ad  crystallos  redigi  possunt,  formet, 
quaestio  inde  nasci  possit,  num  atomus  non  duplicandus,  ita- 
que acidum  dibasicum  dicendum  sit,  an  illi  sales  ex  sale  neu- 
trali et  ex  Saccharate  Hydrico  compositi  esse  putandi  sint. 

Alteram  ut  sententiam  probemus , ad  id  nihil  adducere 
videtur,  nam  quaecunque  in  ejus  partes  afferre  possis,  mi- 
nime alteri  sunt  opposita,  quae  sunt;  salium  acidorum,  quos 
saepius  jam  commemoravimus,  ejusque  salis  Zincici  composi- 
tiones, qui  ex  acido  Saccharico  cum  Zinco  metallico  cocto 
enascitur.  Illi  enim  tam  formula  (12  C 16  H 14  0)  + R + 
quam  hac  (6  C 8 H 7 0 -f-  R)  -f-  (6  C 8 H 7*0  -f-  H);  hic 
non  minus  formula  (12  C 16  H 14  0 + 2 Z n)  + H,  quam 

2(6C8H70  4-Zn)+H  exprimi  possunt. 

4* 

Neque  vero  magis  tale  quoddam]  contra  illam  opponi 
potest,  quo  falsam  esse  illam  manifeste  probetur. 

Fortasse  quidem  quae  Zincici  salis  et  Calcici  et  Magne- 
sici  inventa  est  compositio,  non  esse  illi  opportuna  videatur, 
quia  hi  sales  plus  aquae  continent,  quam  quae  Acidi  Sacclia- 
rici  cum  basibus  conjuncti  compositioni  respondeat.  Sed  tam 
Thaulowii  salis  Zincici  analysis  aquam  superfluam  expelli 
posse  atque  ideo  non  basicam  esse  probavit,  quam  quae 
equidem  de  Saccharate  Magnesico  institui  experimenta,  idem* 
effecerunt. 

Saccharatis  enim  Magnesicae  partem  quandam  tamdiu 
calefeci  sub  150°  ad  160°  C.  donec  pondus  non  amplius: 
diminutum  sit,  qua  re  dies  fere  tota  consumpta  est,  sed  sal 
vix  mutari  est  visus,  atque  paulum  modo  flave  coloratus  est. 

0,563  Grm.  salis  ita  exsiccati  in  platineo  catino  tamdiu 
candefacta,  donec  omnis  carbo  esset  combustus,  0,1004  Grm. 
Oxydi  Magnesici  albissimi  reliquerunt,  quae  17,83  p.  C.: 
respondent. 

0,601  Grm.  ejusdem  salis  comburendo  0,106  Grm. 
Oxydi  Magnesici  reliquerunt,  quae  17,64  p.  C.  respondent. 

Si  eam  Oxydi  Magnesici  vim,  quae  in  sale,  cujus  for- 
mula 6C8H70  + Mg  est,  sit  contenta,  computes,  17,71 
p.  C.  reperis.  Id  quod  cum  numeris  repertis  tam  bene 
consentit,  ut  nullum  amplius  restet  dubium,  quominus  for- 
mula, quam  commemoravimus,  recta  sit.  Nihilominus  vero 
ea  iterum  re  comprobavi,  quod  ex  sale  sub  150°  ad  160° 
exsiccato  Bisaccharatem  Kalicum  iterum  restituere  potui. 

Quam  ob  causiam  salem  primum  cum  aqua  pauca  con- 
cjussi,  qua  in  re  magna  caloris  vis  explicata  est,  cum  simul 

sal  continuam  salis  crustam  efficeret;  cujus  rei  causa  sine 
dubio  haec  est,  quod  sal  aquam  continens  rursus  ortus  est., 
Cum  Kali  adderem,  sal  solutus,  neque  Hydras  autem  Magne- 
sicus  secretus  est ; cum  vero  Acidum  Aceticum  adjicerem, 
Bisaccharas  Kalicus  non  secretus  est,  qua  re  in  eam  primum 
incidi  opinionem,  acidum  in  exsiccando  revera  esse  mutatum. 
Sed  cum  in  experimentis,  quae  ut  Acidum  Saccharicum  me- 
liore, quam  qua  alias  factum  est,  ratione  componerem  institui, 
vim  quandam  Oxydi  Calcici  haud  satis  magnam,  quominus 
acidus  sal  Kalicus  Acido  Acetico  secerneretur,  impedire  in- 
venissem, haud  multum  sane  abfui,  ut  magnesiam  similis  esse 
momenti  putarem.  Qua  ex  re  acidum  ad  oxydum  Plumbicum 
alligavi,  et  salem  praecipitatum  Sulphido  Hydrico  secrevi,  et 
ad  acidum  ita  comparatum  modo  vulgari  Kali  et  Acidum  Ace- 
ticum adjeci,  unde  brevi  tempore  Bisaccharas  Kalicus  secre- 
tus est. 

Quae  cum  res  salium  Acidi  Saccharici  formulam  12  C 
16  H 14  0 4- 2 R non  recte  negari  probaverint,  illorumque 
compositio  et  illa  formula  et  hac  6C  8H  7 0 4-  R exprimi 
possit,  quaestioni,  quam  supra  institui,  respondere  adhuc  non 
possum.  Hoc  vero  tempore  posteriorem  formulam,  quippe 
quae  sit  simplicior,  verisimiliorem  esse  credo;  nam  salis  du- 
plicis ex  Saccharate  et  ex  Nitrate  Plumbico  compositio  quo- 
que fidem  illi  facit.  Hac  enim  ex  sententia  formula  haec  sit 
(6C  8H  7 0 4-  P b)  4-  Pb,  dum  ex  altera  haec  formula 
constituenda  sit  (12  C 16  H 14  0 4-  2 P b)  4-  2 M P b. 
Experimenta  denique,  quae  ut  Acidi  Saccharici  sales  duabus 
cum  basibus  fortibus  efficerem  frustra  institui,  pro  mea  lo- 
quuntur sententia. 

Quod  si  igitur  ponis,  Acidum  Saccharicum  ab  aqua  va- 
cuum hypotheticum  e formula  6 C 8 H 7 0 esse  compositum, 
pondus  ejus,  quod  dicitur,  atomicum  1200,04  est,  nam  com- 
putatio hos  efficit  numeros. 

pond.  Atomor. 

37,54  p.  C = 450,72 
4,16  p.  C = 49,92 
58,30  p.  C = 700,00 
10Q  1200,64 

Ego,  GUILELMUS  HENRICUS  HEINTZ,  trium  fratrum 
alter,  natus  sum  Berolini  anno  hujus  saeculi  septimo  decimo 
patre  optimo  GEORGIO  GUILELMO  HEINTZ  mercatore  et 
matre  GUILELMA  e gente  HERINGIANA,  quos  parentes  ma- 
tura morte  mihi  abreptos  intimo  ex  animo  lugeo  semperque 
lugebo. 

Prima  litterarum  stipendia  in  gymnasio  quod  Joachimi- 
cum  dicitur  merui,  tum  vero  in  Coloniense  transii,  ubi  SEE- 
BECKII  professoris  illustrissimi  chemiae  doctrina,  qui  in  me 
quievit,  hujus  scientiae  amor  excitatus  itaque  est  incensus, 
ut  arti  pharmaceuticae  me  dederem,  quippe  quam  secutus 


huic  litterarum  generi  maxime  me  posse  incumbere  putarem. 
Quam  ob  causam  in  Baerwaldii  pharmacopolae  Berolinensis 
excellentissimi  officinam  me  contuli,  cujus  auspiciis  tirdcinii 
annis  transactis,  examine  feliciter  superato,  per  biennium  aliis 
in  officinis  interfui. 

Quum  vero  neque  arte  pharmaceutica  a?  chemiae  studium 
satis  me  adjuvari  viderem,  quamvis  BAERWALD  optimus, 
quam  maxime  fieri  potuit,  hoc  meum  studium  fovisset,  et  ea 
diligenti  disciplina,  qua  sola  nisus  aliquid  ullius  momenti  in 
litteris  proficies,  me  caruisse  jam  Berolini  intellexissem,  jam 
tum  hoc  cepi  consilium,  ut  quae  hucusque  neglexeram  studia, 
quamvis  ad  litteras  bene  feliciterque  colendas  sola  valeant, 
tempore  quam  brevissimo  repeterem. 

Quodvis  igitur  otium  ad  consequendum  hoc  propositum 
consumpsi,  id  quod  ita  mihi  evenit,  ut  semestri  postquam 
Berolinum  redii  maturitatis  examen  subire  auderem. 

Quo  feliciter  supdrato  Berolini  LICHTENSTEINIO  Illu- 
strissimo rectore  in  civium  philosophicae  facultatis  tabulas 
anno  1840  relatus  sum,  litteris  pharmaceuticis  operam  impri- 
mis daturus. 

Praeterea  vero  TRENDELENRURGII  et  STEFFENSII  de 
arte  logica  et  anthropologia  scholis  summa  voluptate  interfui. 

Studiorum  duces  tum  mihi  fuerunt  H.  ROSE  in  chemia 
experimentali  et  analytica  et  organica  et  in  pharmacia  anor- 
ganica,  E.  MITSCHERLICH  in  chemia  anorganica  et  organica, 
R.  F.  MARCHAND  in  chemica  organica,  in  physica  DOVE, 
in  historia  naturali  et  pharmacologia  LINK,  in  arte  liberali 
HOTHO,  in  philologia  antiqua  HEYSE. 


Tum  H.  ROSE,  vir  Illustrissimus,  ex  cujus  praeceptis 
summos  semper  percepi  fructus,  quaestionum  quarundam  de 
rebus  chemicis  in  laboratorio  suo  instituendarum  locum  mihi 
fecit,  et  quae  hac  ratione  consecutus  sum,  partim  hoc  libello 
partim  aliis  locis  in  medium  protuli.  Pro  quibus  omnibus  ut 
quam  maximae  ?eri  possunt  gratias  publico  hoc  documento 
Tibi,  vir  summe  reverende,  agam,  per  Deum  benignum 
licuisse  valde  laetor. 

G.  ROSEI  de  Geognosia  et  DOVII  de  Chromatologia, 
et  Meteorologia  et  Climatologia , MUELLERI  de  Anatomia 
sensuali,  et  de  rebus  physiologicis,  itemque  REICHERTII 
de  Anatomia  sani  corporis  humani  institutione  usus  sum. 

Eodem  tempore  analyticae  chemiae  elementa  tradere  coepi, 
dum  paullatim  mihi  ipse  laboratorium  chemicum  constituere 
studeo. 

Nuperrime  denique  chemica  humanarum  secretionum  ana- 
lysi  diagnosem  quae  dicitur  medicam  adjuvare  et  firmare 
suscepi,  quam  ob  causam  SCHOENLEINII  viri  Celeberrimi 
clinicae  me  adjunxi,  qua  re  ut  ex  viri  hujus  Illustrissimi  ae- 
que ac  meis  votis  fungar,  a Deo  maxime  sincere  precor. 


1.  Theoria  quae  dicitur  substitutionis  omnes  res  chemicae  i 
minus  explicantur  quam  B e r z e 1 i i theoria  eiectro-chemica.  i 

2.  Materia  atomis  constat. 

3.  Electrica  exstant  fluftiina,  quae  ex  chemico  processu  non 
sunt  exorta. 

4.  Ad  certum  redigi  non  potest,  num  in  salibus  vel  acidum 
vel  basis  jam  praeexsistat. 


